qundao/data-zh-poetry huggingface dataset:
前出军五首
作者：张翥
朝代：元

前军红衲袍，朱丝系彭排。后军细铠甲，白羽攒鞲靫。辎车左右驰，万马拥长街。送行动城郭，斗酒饮同侪。壮士当报国，毋为故乡怀。锻铁作佩刀，磨石为箭镞。中军把辕门，前竖十丈纛。朝上芦沟桥，夕次泃河曲。超乘既誇勇，骋马复齐足。男儿不封侯，百年同视肉。昨日发万军，今日发万军。明日发万军，枭骑来群群。马蹄所经过，黄埃荡成云。堆粮与作饭，倒树与作薪。道途行者绝，那得有居人。大军北庭来，部伍各有屯。放马原隰枯，磨刀河水浑。行行且射猎，雉兔不复存。野次群驼卧，弓箭挂车辕。幽幽笛声起，日暮伤人魂。京师少年子，胆气乃粗豪。倾金售宝剑，厚价买名刀。白毡作行帐，红绫制战袍。结束往从军，谈笑取功劳。当时霍嫖姚，岂在学戎韬。
前出军五首·其一
作者：张翥
朝代：元

前军红衲袍，朱丝系彭排。后军细铠甲，白羽攒鞲靫。辎车左右驰，万马拥长街。送行动城郭，斗酒饮同侪。壮士当报国，毋为故乡怀。
前出军五首·其三
作者：张翥
朝代：元

昨日发万军，今日发万军。明日发万军，枭骑来群群。马蹄所经过，黄埃荡成云。堆粮与作饭，倒树与作薪。道途行者绝，那得有居人。
前出军五首·其二
作者：张翥
朝代：元

锻铁作佩刀，磨石为箭镞。中军把辕门，前竖十丈纛。朝上芦沟桥，夕次泃河曲。超乘既誇勇，骋马复齐足。男儿不封侯，百年同视肉。
前出军五首·其五
作者：张翥
朝代：元

京师少年子，胆气乃粗豪。倾金售宝剑，厚价买名刀。白毡作行帐，红绫制战袍。结束往从军，谈笑取功劳。当时霍嫖姚，岂在学戎韬。
前出军五首·其四
作者：张翥
朝代：元

大军北庭来，部伍各有屯。放马原隰枯，磨刀河水浑。行行且射猎，雉兔不复存。野次群驼卧，弓箭挂车辕。幽幽笛声起，日暮伤人魂。
剡中清风岭王节妇沈江处有血书石上
作者：张翥
朝代：元

尽日经行远，云山又嵊山。江光寒照外，雨气乱峰间。野艇罾鱼卖，村巫诅虎还。千秋贞妇庙，留在□□□。
北山以雪窗墨兰竹石求题次韵
作者：张翥
朝代：元

幽兰出楚畹，美竹自湘滨。共友三生石，俱涵太古春。山林空见相，冰雪老通神。长作禅房供，毋令堕世尘。
北山禅房次危太朴韵
作者：张翥
朝代：元

一箪小寄青莲宇，尺土巍临白玉京。名药晒庭分草木，好诗书壁杂真行。劫尘息后心源净，僧腊高来颔雪生。我住巷南师巷北，相过谈到暮钟声。
北山苦雨待程继先舟行
作者：张翥
朝代：元

老态已成便早睡，呼儿更与助深杯。半窗风雨催秋到，一夜湖山入梦来。潦水无根殊汎滥，蛩声多事为悲哀。不知明发缘何喜，满意灯花落又开。
北山诵藏经三旬毕诗以调之
作者：张翥
朝代：元

金布庄严地，花飞梵呗时。舌端谈孔雀，顶上集刍尼。国寿祈天永，皇心体物慈。明当喜圆满，一月废吟诗。
北归四月一日舟至市泾
作者：张翥
朝代：元

绿树村村合，晴川浦浦通。岸容宽积雨，水色定回风。戍近时鸣柝，渔归忽舣篷。船人喜相约，乘早过垂虹。
北风行
作者：张翥
朝代：元

长河风急波浪恶，青天昼黄尘漠漠，瓠？渡中舟尽泊。官船扯帆与水争，牵马毛寒挝不行，秃树挂戛枯蓬惊。夜深风定浪声死，窗光倒摇天在水，前伴相呼随雁起。帽絮不暖衣生棱，老贸不语愁河冰，上闸下闸应蹙凌。篙师指直失增减，明星欲明霜似糁，馆陶城南鼓紞紞。
北风行
作者：张翥
朝代：元
体裁：古风

长河风急波浪恶，青天昼黄尘漠漠，瓠�渡中舟尽泊。官船扯帆与水争，牵马毛寒挝不行，秃树挂戛枯蓬惊。夜深风定浪声死，窗光倒摇天在水，前伴相呼随雁起。帽絮不暖衣生棱，老贸不语愁河冰，上闸下闸应蹙凌。篙师指直失增减，明星欲明霜似糁，馆陶城南鼓紞紞。
十一月六日大明殿贺清祀礼成
作者：张翥
朝代：元

大明宫殿彩云间，花底微风响佩环。陛戟九重周虎士，御筵咫尺望龙颜。犬牙磐石诸侯国，豹尾钩陈百辟班。漏下五门朝退晚，日边佳气满西山。
十二月二十七日雪寒奉旨赐宴史局
作者：张翥
朝代：元

圣主恩荣六赐筵，玉音躬听相臣宣。史裁东观何殊汉，人在瀛洲总是仙。御酒如春浮浩荡，宫花与雪斗婵娟。微生此日沾休泽，祇望丹宸祝万年。
十月一日
作者：张翥
朝代：元

瓦盎醅纯白，砖炉火乍红。风生月晕后，霜下角声中。饥鼠窥灯暗，惊厖吠巷空。于今玉堂老，讵信暮途穷。
十月望夜食既
作者：张翥
朝代：元

翳翳冰轮渐欲无，满城钟鼓竞喧呼。明销鱼脑浑应减，食尽蟆肠正可刳。后羿药灵知不死，臣仝心切望全苏。夜阑失喜清光满，一片霜风冻玉壶。
半村为傅处士赋
作者：张翥
朝代：元

半距城闉半距村，烟霞咫尺少尘喧。小车出市仆先路，斜日下山人到门。两岸花阴连第宅，一川草色散鸡豚。田家数里将迎惯，时复相留醉酒樽。
南乡子
作者：张翥
朝代：元

秋色照波明。夹岸芙蓉似锦城。罨画楼台红粉面，轻盈。未许黄徐写得成。一舸载杨琼。共醉花前玉笛声。犹记青鸾和月跨，三生。我是仙家石曼卿。
南乡子
作者：张翥
朝代：元

野唱自凄凉。一曲孤鸿欲断肠。恰似竹枝哀怨处，潇湘。月冷云昏觅断行。离思楚天长。风闪青灯雨打窗。惊起小红楼上梦，悠扬。只在佳人锦瑟傍。
南乡子秋日湖上，赏水芙蓉
作者：张翥
朝代：元

秋色照波明。夹岸芙蓉似锦城。罨画楼台红粉面，轻盈。未许黄徐写得成。一舸载杨琼。共醉花前玉笛声。犹记青鸾和月跨，三生。我是仙家
南乡子驿夫夜唱孤雁，隔舫听之，令人凄然
作者：张翥
朝代：元

野唱自凄凉。一曲孤鸿欲断肠。恰似竹枝哀怨处，潇湘。月冷云昏觅断行。离思楚天长。风闪青灯雨打窗。惊起小红楼上梦，悠扬。只在佳人
南园宴集雨归有作
作者：张翥
朝代：元

骤落菰蒲雨，遥生菡萏风。归云龙井黑，倒照凤山红。帘暮舟频引，衣凉酒屡空。歌声未可放，花底有惊鸿。
南山莲社偕韩友直伯清昆季游龙井寺
作者：张翥
朝代：元

长忆东林远法师，三生张野有前期。经书贝叶翻重译，漏刻莲花礼六时。长老布金多满地，高僧卓锡自成池。不妨随喜诸天上，扶得风篁玉一枝。
南浦
作者：张翥
朝代：元
体裁：词

花落楚江流，过西山、雨涨渔村无路。双浆载愁来，蘋沙外、惟有盟鸥相觑。春波碧草，送君曾是伤情处。依旧朝云飞画栋，秋满鹤汀凫渚。斜阳三两人家，看青旗影里，炊烟一缕。弦索夜深船，凄凉听、还似西风湓浦。征鸿去尽，梦回明月生烟树。如此山川无限恨，都付一尊怀古。
南浦舣舟南浦，因赋题
作者：张翥
朝代：元
体裁：词

花落楚江流，过西山、雨涨渔村无路。双浆载愁来，苹沙外、惟有盟鸥相觑。春波碧草，送君曾是伤情处。依旧朝云飞画栋，秋满鹤汀凫渚。斜阳三两人家，□青旗影里，炊烟一缕。弦索夜深船，凄凉听、还似西风湓浦。征鸿去尽，梦回明月生烟树。如此山川无限恨，都付一尊怀古。
发乐清县岑山亭
作者：张翥
朝代：元

百尺新亭起碧岑，长藤古木郁萧森。山重山掩分吴越，潮落潮生自古今。飞鸟去边浮海色，夕阳明处散秋阴。五云长近仙台上，时听鸾箫月下吟。
发古城铺
作者：张翥
朝代：元

黄蒿古城风捲沙，涧头衰树啼寒鸦。岁云暮矣霜露积，夜如何其星汉斜。满衣落月行人起，马上梦魂犹在家。
发漳州
作者：张翥
朝代：元

万里漳南道，遥连岭峤东。山寒冬息瘴，海近昼多风。废圃攒筋竹，疏林落刺桐。槟榔新善啖，一解宿酲空。
古促促辞
作者：张翥
朝代：元

促促何促促，丈夫生儿美如玉。长城游荡不思归，令我只身守空屋。不愿汝学班定远，不愿汝学马相如。定远生不入玉关，相如死不还成都。但如塞翁父子长相保，得马失马何足道。又如庞公携家隐鹿门，遗安遗危俱不论。贵而衣貂不如贫而缊枲，离而食肉不如聚而饮水。身虽促促心得宽，为汝白头屋中死。
古镜
作者：张翥
朝代：元

古镜色如墨，照人不见形。我照乃见心，洞彻天地明。此明非外来，此明非内有。自是世上人，惟将照妍丑。
召入国学雨中过高沙湖
作者：张翥
朝代：元

细雨洒秋色，平湖生白波。客心贪路急，帆腹受风多。落木生诗思，惊禽避棹歌。舟行不借酒，兀坐奈愁何。
台城
作者：张翥
朝代：元

运尽黄旗晋祚开，天星俄复坼三台。方惊掘地双鹅起，已见浮江五马来。草暗离宫碑仆土，雨残战地骨生苔。当时一掬新亭泪，犹带寒潮日暮回。
后出军五首
作者：张翥
朝代：元

步卒伧楚健，长刀短甲衣。大叫前搏敌，跳荡如鸟飞。左提血髑髅，右夺贼马归。黄金得重赏，顾盼生光辉。尔辈疾归命，将军足天威。我军城东门，呼声震屋瓦。百万山压来，此贼何足打。狂锋尚力拒，转斗血喷洒。城中有暗沟，多陷人与马。将令毋轻入，明当一鼓下。先锋才攻门，后军已登陴。拔都不怕死，直上搴贼旗。马前献逆首，脚下踏死尸。长河走败船，疾遣飞将追。幕中作露板，应有傅脩期。行行铁兜鍪，队队金骆驼。呜呜吹铜角，来来齐唱歌。总戎面如虎，指顾挥雕戈。马踶无贼垒，手箠可填河。王师本无敌，安用战图多。魔贼生汝亳，獠贼起于海。婴锋天狗触，堕网奔鲸骇。徐方一战收，振旅已奏凯。江浙尘既清，豫章围亦解。诸将如竭力，削平行可待。
后出军五首·其一
作者：张翥
朝代：元

步卒伧楚健，长刀短甲衣。大叫前搏敌，跳荡如鸟飞。左提血髑髅，右夺贼马归。黄金得重赏，顾盼生光辉。尔辈疾归命，将军足天威。
后出军五首·其三
作者：张翥
朝代：元

先锋才攻门，后军已登陴。拔都不怕死，直上搴贼旗。马前献逆首，脚下踏死尸。长河走败船，疾遣飞将追。幕中作露板，应有傅脩期。
后出军五首·其二
作者：张翥
朝代：元

我军城东门，呼声震屋瓦。百万山压来，此贼何足打。狂锋尚力拒，转斗血喷洒。城中有暗沟，多陷人与马。将令毋轻入，明当一鼓下。
后出军五首·其五
作者：张翥
朝代：元

魔贼生汝亳，獠贼起于海。婴锋天狗触，堕网奔鲸骇。徐方一战收，振旅已奏凯。江浙尘既清，豫章围亦解。诸将如竭力，削平行可待。
后出军五首·其四
作者：张翥
朝代：元

行行铁兜鍪，队队金骆驼。呜呜吹铜角，来来齐唱歌。总戎面如虎，指顾挥雕戈。马踶无贼垒，手箠可填河。王师本无敌，安用战图多。
听松轩为丹丘杜高士作
作者：张翥
朝代：元
体裁：七言律诗

长松千树拥前荣，虚籁还从树底鸣。一片海涛云杪堕，几番山雨月中生。茶香夜煮苓泉活，琴思秋翻鹤帐清。安得南华老仙伯，相随轩上说风声。
吴下客怀秋荅湛渊白先生廷玉
作者：张翥
朝代：元

湖海无穷事，风霜薄暮年。客程淹白日，吾道信青天。影自酬形赠，心宁爱目怜。平生五字律，名在万人前。
吴俊仲杰横河精舍图亦道权作
作者：张翥
朝代：元

横河精舍谁所居，丰城隐者吴仲杰。是中林壑特幽胜，一幅刘权画尤绝。远山数曲重复重，炊烟一村树丛丛。岚光云气纷滉瀁，盱水汝水遥相通。近山什伯青匼匝，峰底斜穿鹧鸪峡。跳波直下却洄漩，怪石截断双流合。竹窗桂栋溪之隅，过门好客无时无。溪鱼长肥酒长熟，拨弃世务谈诗书。梧州春雨草木长，榉塘耕稼仍膏壤。锄翁牧子行唯诺，沙鸟风帆自来往。独不见陶县令松菊园，又不见杜陵老桑麻田。人生得此不归去，有如头上之青天。杰乎杰乎吾羡汝，毋负山中故人招隐篇。
吴江
作者：张翥
朝代：元

坐倚风樯看太湖，波涛澒洞半三吴。寒通上界咸池气，黑入中流水伯都。云暗蛟龙应起立，雪深鸿雁自惊呼。望亭有酒宵堪醉，买得渔家一尺鲈。
吴江王氏水云深处
作者：张翥
朝代：元

潮平天阔开诗境，宜著幽亭俯碧浔。閒许钓徒分半席，静饶沙鸟占全林。青连河汉秋无极，黑入菰蒲晚易阴。更好扁舟明月夜，醉携长笛写龙吟。
吾庐
作者：张翥
朝代：元

吾庐幽似野人家，时倚南轩玩物华。亦有君臣槐腹蚁，也能鼓吹沼中蛙。邻翁来送新篘酒，堂吏求抄旧草麻。早晚乞骸寻旧隐，不妨高卧傲烟霞。
周昉按乐图
作者：张翥
朝代：元

美人按乐春昼长，绿鬟翠袖双鸣珰。玉箫高吹银管笛，二十三弦啼凤凰。后来知是调筝手，窈窕傍听曾误否？《梁州》遍彻《六么》翻，此曲惟应天上有。行云不动暮雨生，流莺瞥目飞鸿惊。宫驰羽疾争新声，花月六宫无限情。君不见《后庭》《玉树》梨园谱，日日君王醉歌舞。一朝鼙鼓动地来，禄儿危似韩擒虎。丹青纵复王何益。由来嗜音必亡国。田家机杼人不知，好写《豳风》劝蚕织。
周汉长公府临安故城二图
作者：张翥
朝代：元

主家楼观郁参差，想见当年全盛时。宫草细侵行辇路，苑花深覆泛舟池。瑶台仙去尘生海，甲帐神来风满旗。好在画图留胜迹，五云长护鹤笙祠。南渡君臣建业偏，不堪乔木黯风烟。岂知白马兴王后，又到红羊换劫年。三辅黄图空郡国，六朝王气渺山川。白头开府归来日，应览遗踪一怆然。
周汉长公府临安故城二图·其一
作者：张翥
朝代：元

主家楼观郁参差，想见当年全盛时。宫草细侵行辇路，苑花深覆泛舟池。瑶台仙去尘生海，甲帐神来风满旗。好在画图留胜迹，五云长护鹤笙祠。
周汉长公府临安故城二图·其二
作者：张翥
朝代：元

南渡君臣建业偏，不堪乔木黯风烟。岂知白马兴王后，又到红羊换劫年。三辅黄图空郡国，六朝王气渺山川。白头开府归来日，应览遗踪一怆然。
哀孝子夏永庆
作者：张翥
朝代：元

翁已生全儿殒躯，投文我欲诘天吴。一时肝胆宁知死，万顷波涛视若无。骨葬夜泉鲸穴冷，魂归故国蜃云孤。自今孝子流风在，直与扶桑水到枯。
唐多令寄意箜篌曲
作者：张翥
朝代：元
体裁：词

花下钿箜篌。尊前白雪讴。记怀中、朱李曾投。镜约钗盟心已许，诗写在，小红楼。忍泪上云兜。断魂随彩舟。等闲闲、惹得离愁。欲寄长河鱼信去，流不到，白鹭洲。
啖笋
作者：张翥
朝代：元

今日食指动，新苞来上林。此儿生似玉，馈我重如金。晚火炊鲜滑，春雷发蛰深。山园未能往，少快老饕心。
啸亭为盐令贾策治安题
作者：张翥
朝代：元

老子掀髯处，云间孤草亭。不妨舒逸气，直恐动精灵。风水划秋涌，鱼龙悲夜听。几翻流响歇，江冷越山青。
喜迁莺琼花
作者：张翥
朝代：元
体裁：词

东风吹尽。但一片绿阴，空留春恨。后土祠荒，飞琼谪久，还喜玉容堪认。二十四桥夜月，二十四番花信。便载酒，怕芳菲易老，阴晴难稳。娇困。羞起晚，伫立画阑，净洗闲脂粉。沉水浓熏，蜂黄淡染，自有绝尘香韵。也知世间无对，肯许浮花相近。凤箫远，待数枝折与，玉峰人问。
喜雨
作者：张翥
朝代：元

日气如焚土气腥，黑云当午忽冥冥。雨工分下旗千队，神姥携来酒一瓶。牛马长河迷渚涘，龙蛇平陆起雷霆。快看一洗飞蝗尽，犹及秋田晚稼青。
喜雪答鹤斋薛逸人
作者：张翥
朝代：元

晓雪初飞应岁华，因风吹起整还斜。石田不种皆成玉，瑶界非时自雨花。道士拥炉衣类鹤，麻姑送酒髻如鸦。悬知此际神游处，只在蓬莱海上家。
喜雪简社友
作者：张翥
朝代：元

今朝腊日初飞雪，一白先期报岁丰。坐见洪荒还太古，信知造化自虚空。诗情画意天机外，和气欢声帝力中。便欲访君僧舍去，冻泥晴滴阻西东。
四明寓居即事
作者：张翥
朝代：元

郡城重镇浙江东，徼道荒芜雉堞空。于越山川星纪外，故王台榭水云中。船来蛮贾衣裳怪，潮上海鲜鳞鬣红。不向旗亭时一醉，行人愁杀柳花风。
四月十三日
作者：张翥
朝代：元

白丁驱上城，徒手不能兵。斗将无人色，行涂多哭声。惟将孔达解，竟遣夙沙烹。满眼黄尘暮，悲风惨淡生。
四月十四日习仪白塔寺有旨翥升院判
作者：张翥
朝代：元

乍换朝衣紫，祗怜客鬓华。才知无补世，官喜不离家。海燕雏方乳，戎葵蕊未花。归来北窗卧，尘污满乌纱。
四月护三丧渡江之宴坞
作者：张翥
朝代：元

乱云散黑收残雨，落照浮红满大江。烟际小星添个个，沙头宿鸟下双双。文章烂漫工何补，胆气峥嵘老未降。新喜仙翁与释子，买山容作读书窗。
四月旦日雨中送春
作者：张翥
朝代：元

苦笋樱桃次第来，雨馀官树绿连街。白缨蚯蚓歌幽草，赤帻蚍蜉穴古槐。短发欲星愁有效，幻身如电事无涯。人间恩怨何须论，团扇清风又入怀。
四月望观帝师发思跋影堂
作者：张翥
朝代：元

佛子来西竺，巍然南面尊。法筵花散漫，香殿玉温黁。龙象诸天下，钟螺竟日喧。朝观立随喜，如在给孤园。
圜丘礼成改直翰林策书告庙祝版
作者：张翥
朝代：元

捧册先期吁太宫，圣孙翼翼孝心同。霓旌晓绚香舆日，鹤驾晴薰仗外风。一代皇猷昭黼黻，万年宝历卜濛鸿。舞阶行见干戈戢，并在穹祇叶相中。黼黻青城焕景光，紫檀黄道蔼天香。凤韶曲变初终奏，龙衮衣明上下章。共喜圣时修旷典，更从春享议明堂。吾皇饮福神灵毕，却进公卿万寿觞。
圜丘礼成改直翰林策书告庙祝版·其一
作者：张翥
朝代：元

捧册先期吁太宫，圣孙翼翼孝心同。霓旌晓绚香舆日，鹤驾晴薰仗外风。一代皇猷昭黼黻，万年宝历卜濛鸿。舞阶行见干戈戢，并在穹祇叶相中。
圜丘礼成改直翰林策书告庙祝版·其二
作者：张翥
朝代：元

黼黻青城焕景光，紫檀黄道蔼天香。凤韶曲变初终奏，龙衮衣明上下章。共喜圣时修旷典，更从春享议明堂。吾皇饮福神灵毕，却进公卿万寿觞。
城东废寺
作者：张翥
朝代：元

一径入荒寂，松风长夏寒。夜叉栖败屋，魔女去空坛。古佛金全剥，遗碑字半刓。时逢好事者，来剔藓文看。
城南
作者：张翥
朝代：元

城南北风朝卷沙，将军开宴树大牙。黄须健儿饱酒肉，十十五五来将车。尽驱丁男作生口，鬼妾鬼马充其家。呜呼上天不可问，道旁观者徒咨嗟。
城西路
作者：张翥
朝代：元

城西路，多少人从此中去。昨日红颜美少年，今朝白骨委黄泉。纵令藏金比山积，鬼伯不受人间钱。少年何用誇豪富，来看城西送人处。
堂堂
作者：张翥
朝代：元

朝为堂堂吟，暮为堂堂讴。堂堂徒尔奇，堂堂徒尔忧。不见膏与兰，煎燔祗自休。勿以不遇故，弃捐经与史。勿以势利故，弃捐廉与耻。勿以行役故，弃捐山与水。谓夜未遽央，已复明星明。仰视何煌煌，白露忽沾裳。怀人搅余心，何以勿永伤。江北亦为客，江南亦为客。为客多偪兀，何以安所适。上有君与亲，下有妻与息。在山则种榆，在隰则种蒲。马牛必维娄，舟航必繻袽。富贵富贵友，贫贱贫贱徒。岁月来者多，江湖逝者远。所得不可逝，所期不可返。幸此世累轻，归去衡门偃。
壬申元日大雪二日立春晴景豁然春宴有作
作者：张翥
朝代：元

白雪青天映日红，楼台高下玉山中。盘蔬晓送冰丝脆，钗杏春生蜡带融。北斗龙杓回后夜，东皇鸾辂驾灵风。何如得接云霄上，一看烟花绕禁宫。
声声慢
作者：张翥
朝代：元

西风坠绿。唤起春娇，嫣然困倚修竹。落帽人来，花艳乍惊郎目。相思尚带旧恨，甚凄凉、未忺妆束。吟鬓底，伴寒香一朵，并簪黄菊。却待金盘华屋。园林静、多情怎禁幽独。蛱蝶应愁，明日落红难触。那堪雁霜渐重，怕黄昏、欲睡未足。翠袖冷，且莫辞、花下秉烛。
声声慢
作者：张翥
朝代：元
体裁：词

金銮学士，天上归来、兰舟小驻芜城。供奉新词，几度惯赋鸣筝。相逢沈郎绝艺，为尊前、细写馀情。问何似，似秦关雁度，楚树蝉鸣。我亦从来多感，但登山临水，慷慨愁生。一曲哀弹，只遣髯变魂惊。行期买花载酒，趁秋高、月朗风清。须尽醉，听江头、肠断数声。
声声慢
作者：张翥
朝代：元

金銮学士，天上归来、兰舟小驻芜城。供奉新词，几度惯赋鸣筝。相逢沉郎绝艺，为尊前、细写余情。问何似，似秦关雁度，楚树蝉鸣。我亦从来多感，但登山临水，慷慨愁生。一曲哀弹，只遣髯变魂惊。行期买花载酒，趁秋高、月明风清。须尽醉，听江头、肠断数声。
声声慢九日泛湖游寿乐园赏菊，时海棠花开
作者：张翥
朝代：元

西风坠绿。唤起春娇，嫣然困倚修竹。落帽人来，花艳乍惊郎目。相思尚带旧恨，甚凄凉、未＊妆束。吟鬓底，伴寒香一朵，并簪黄菊。却待金盘华屋。园林静、多情怎禁幽独。蛱蝶应愁，明日落红难触。那堪雁霜渐重，怕黄昏、欲睡未足。翠袖冷，且莫辞、花下秉烛。
声声慢扬州筝工沈生弹虞学士深远溪沙，求
作者：张翥
朝代：元

金銮学士，天上归来、闭兰舟小驻芜城。供奉新词，几度惯赋鸣筝。相逢沉郎绝艺，为尊前、细写余情。问何似，似秦关雁度，楚树蝉鸣。我亦从来多感，但登山临水，慷慨愁生。一曲哀弹，只遣髯变魂惊。行期买花载酒，趁秋高、月明风清。须尽醉，听江头、肠断数声。
壶洲为上清张道士题
作者：张翥
朝代：元

锦水西头观阙青，仙家原不隔沧溟。凤麟洲渚寒凝碧，云雾衣裳夜降灵。金醴浸花留客醉，玉笙吹月使龙听。看君福地容萧爽，长与曾孙宴幔亭。
壶隐为滁州徐仁则赋
作者：张翥
朝代：元

匏系深知固蒂难，餋生聊托一壶间。仙公卖药曾藏市，逸士操瓢只在山。千里江湖浮处远，百年日月贮来閒。底须狡狯惊凡目，剖破轮囷别筑环。
夕次杨村
作者：张翥
朝代：元

烟中帆影落舸峨，系缆沙边已夜过。风骤数声来海树，月移半晕入天河。得归始觉形神王，望远空留感慨多。坐听舟人语明发，芦花秋水正增波。
多丽
作者：张翥
朝代：元

凤凰箫。新声远度兰桡。漾东风、湖光十里，参差绿港红桥。暖云蘸、郁金衫色，晴烟抹、翡翠裙腰。罨画名园，闹红芳榭，蒲葵亭畔彩绳摇。满鸳甃、落英堪藉，犹作殢人娇。渍罗袂、莫揉痕退，生怕香销。忆当年、尊前扇底，多情冶叶倡条。浴兰女、隔花偷盼，修禊客、临水相招。旧约寻欢，新声换谱，三生梦里可怜宵。从留得、楝花寒在，啼鴂已无聊。江南恨、越王台下，几度回潮。
多丽
作者：张翥
朝代：元
体裁：词

凤凰箫。新声远度兰桡。漾东风、湖光十里，参差绿港红桥。暖云蘸、郁金衫色，晴烟抹、翡翠裙腰。罨画名园，闹红芳榭，蒲葵亭畔綵绳摇。满鸳甃、落英堪藉，犹作殢人娇。渍罗袂、莫揉痕退，生怕香销。忆当年、尊前扇底，多情冶叶倡条。浴兰女、隔花偷盼，修禊客、临水相招。旧约寻欢，新声换谱，三生梦里可怜宵。纵留得、楝花寒在，啼鴂已无聊。江南恨、越王台下，几度回潮。
多丽
作者：张翥
朝代：元
体裁：词

晚山青。一川云树冥冥。正参差、烟凝紫翠，斜阳画出南屏。馆娃归、吴台游鹿，铜仙去、汉苑飞萤。怀古情多，凭高望极，且将尊酒慰飘零。自湖上、爱梅仙远，鹤梦几时醒。空留在、六桥疏柳，孤屿危亭。待苏堤、歌声散尽，更须携妓西泠。藕花深、雨凉翡翠，菰蒲软、风弄蜻蜓。澄碧生秋，闹红驻景，采菱新唱最堪听。见一片、水天无际，渔火两三星。多情月、为人留照，未过前汀。
多丽·为友生书所见
作者：张翥
朝代：元
体裁：词

小庭阶。帘栊婀娜蓬莱。恨匆匆、归鸿度影，东风摇荡情怀。不多时、见他行过，霎儿后、依旧回来。银铤双鬟，玉丝头导，一尖生色合欢鞋。麝香粉、绣茸衫子，窄窄可身裁。偶回头、笑涡透脸，蝉影笼钗。忆疏狂、随车信马，那知沦落天涯。豆蔻初、可怜春早，菖蒲晚、难见花开。红叶波深，綵楼天远，浪凭青鸟信音乖。等闲是、这番迷眼，无处可安排。行云断、梦魂不到，空赋阳台。
多丽·西湖
作者：张翥
朝代：元
体裁：词

晚山青，一川云树冥冥。正参差、烟凝紫翠，斜阳画出南屏。馆娃归、吴台游鹿，铜仙去、汉苑飞萤。怀古情多，凭高望极，且将尊酒慰飘零。自湖上、爱梅仙远，鹤梦几时醒。空留得、六桥疏柳，孤屿危亭。
待苏堤、歌声散尽，更须携妓西泠。藕花深、雨凉翡翠，菰蒲软、风弄蜻蜓。澄碧生秋，闹红驻景，采菱新唱最堪听。见一片、水天无际，渔火两三星。多情月、为人留照，未过前汀。
多丽为友生书所见
作者：张翥
朝代：元
体裁：词

小庭阶。帘栊婀娜蓬莱。恨匆匆、归鸿度影，东风摇荡情怀。不多时、见他行过，霎儿后、依旧回来。银铤双鬟，玉丝头导，一尖生色合欢鞋。麝香粉、绣茸衫子，窄窄可身裁。偶回头、笑涡透脸，蝉影笼钗。忆疏狂、随车信马，那知沦落天涯。豆蔻初、可怜春早，菖蒲晚、难见花开。红叶波深，彩楼天远，浪凭青鸟信音乖。等闲是、这番迷眼，无处可安排。行云断、梦魂不到，空赋阳台。
多丽清明上巳，同日会饮西湖寿乐园案此首
作者：张翥
朝代：元

凤凰箫。新声远度兰桡。漾东风、湖光十里，参差绿港红桥。暖云蘸、郁金衫色，晴烟抹、翡翠裙腰。罨画名园，闹红芳榭，蒲葵亭畔彩绳摇。满鸳＊、落英堪藉，犹作＊人娇。渍罗袂、莫揉痕退，生怕香销。忆当年、尊前扇底，多情冶叶倡条。浴兰女、隔花偷盼，修禊客、临水相招。旧约寻欢，新声换谱，三生梦里可怜宵。从留得、楝花寒在，啼＊已无聊。江南恨、越王台下，几度回潮。
多丽西湖泛舟，夕归施成大席上，以晚山青
作者：张翥
朝代：元

晚山青。一川云树冥冥。正参差、烟凝紫翠，斜阳画出南屏。馆娃归、吴台游鹿，铜仙去、汉苑飞萤。怀古情多，凭高望极，且将尊酒慰飘零。自湖上、爱梅仙远，鹤梦几时醒。空留在、六桥疏柳，孤屿危亭。待苏堤、歌声散尽，更须携妓西泠。藕花深、雨凉翡翠，菰蒲软、风弄蜻蜓。澄碧生秋，闹红驻景，采菱新唱最堪听。□一片、水天无际，渔火两三星。多情月、为人留照，未过前汀。
夜宿青芝坟园
作者：张翥
朝代：元

水落宽船步，年丰密酒壶。土酥分地产，木蜜荐秋腴。认路尘踪断，拖筇野影孤。行人不可暮，落日有于菟。
夜起
作者：张翥
朝代：元

月落未落霜满城，鸡鸣不鸣山四更，起看北斗寒挂地，俯听长河流有声。今夕何夕耿无寐，千古万古难为情。欲持心事出门去，哀歌坐待东方明。
夜过石溪驿
作者：张翥
朝代：元

篮舆摇醉梦，轧轧过前冈。木落风声碎，行人月影长。远村时见火，沾露忽零裳。一笑方言异，前涂殊未央。
大军下济南
作者：张翥
朝代：元

总戎十万铁鹞子，殪贼一双金仆姑。白日照开华不注，乱云飞尽大明湖。数年父老回生气，千里山川复旧图。已喜武威平汴兖，可倾东海洗兵无。
大年仙人乐天遗雷符一卷为题
作者：张翥
朝代：元

一夕空飞解剑形，先生神气即风霆。已还天阙朝群帝，别写雷符使六丁。辽海鹤归云邈邈，葛陂龙化水冥冥。只今有子能传业，来奉祠官篆檄灵。
大年小景
作者：张翥
朝代：元

一川风柳绿傞傞，古木茅茨近涧阿。汉上无人船不渡，水禽飞处夕阳多。春澹空山不自聊，幽花老画国香销。只今愁绝沅湘路，谁与侯芭赋楚招。采采幽芳不盈把，好收风露入铜瓶。虎丘老衲今何在，思见兰芽石上青。
大年小景·其一
作者：张翥
朝代：元

一川风柳绿傞傞，古木茅茨近涧阿。汉上无人船不渡，水禽飞处夕阳多。
大年小景·其三
作者：张翥
朝代：元

采采幽芳不盈把，好收风露入铜瓶。虎丘老衲今何在，思见兰芽石上青。
大年小景·其二
作者：张翥
朝代：元

春澹空山不自聊，幽花老画国香销。只今愁绝沅湘路，谁与侯芭赋楚招。
大风
作者：张翥
朝代：元

彻昼风何急，避行陵树傍。惊沙扑面黑，野日映人黄。科斗旱未出，栗留寒欲藏。穷途泪易下，不是阮生狂。
大风时送友南城
作者：张翥
朝代：元

南国碧云暮，西风芳草多。相思故人远，如此别情何。清绝山僧笔，苍茫楚客歌。凭将万里意，一问洞庭波。
大驾时巡千官导送至大口
作者：张翥
朝代：元

万乘巡行远，三灵佑护多。旌旄随大纛，鼓铎杂鸣驼。丽日浮黄伞，微风送玉珂。臣心如草色，不断到滦河。
天竺北峰行香汎舟湖山堂
作者：张翥
朝代：元

肩舆直过上湖西，泱漭晨光远欲迷。风起涧松清不暑，雨乾石路净无泥。泉分绝壑流边续，云到高峰尽处低。投老宁能数来往，把杯洞口听猿啼。
天竺山中访项可立不遇
作者：张翥
朝代：元

葛洪川畔千年寺，路绕长松一涧分。潭影青移行处岫，岚光白散望中云。猿公吟树应思侣，鹿女衔花不乱群。常羡山僧专胜概，水声林下百无闻。
天香室为四明定水复见心禅师赋
作者：张翥
朝代：元

定水山中多古桂，老璘结茅来避世。囊中少试蒸花法，正藉烟霏作舆卫。谁令作诗传世人，一时搅动声闻尘。百年公案结未了，复翁拈起还清新。唱开石壁壁成字，百颗明珠照天地。不关旃檀林下风，薰破枯禅半边鼻。吾闻佛家别有众香国，我亦三生学禅客。若为一洗六根空，从子归来分半席。
太古楼为豫章傅道士题
作者：张翥
朝代：元

羽客栖玄紫极宫，楼居三景自玲珑。游云宛在洪荒世，探道元居恍惚中。窗白夜生南浦月，帘高时卷上江风。如何宴坐忘机者，千劫尘缘一息空。
太常引
作者：张翥
朝代：元

素娥风韵自天真。似回首、趁行云。眉黛任长颦。正宜看、啼妆未匀。扇犀轻按，袖罗低掩，一曲广陵春。飞尽画梁尘。曾数到、梨园几人。
太常引·素娥风韵自天真
作者：张翥
朝代：元

素娥风韵自天真。似回首趁行云。眉黛任长颦。正宜看、啼妆未匀。扇犀轻按，袖罗低掩，一曲广陵春。飞尽画梁尘。曾数到、梨园几人。
奉答新仲铭禅师
作者：张翥
朝代：元

吴枫初冷雁连天，梦在江南野水边。词客欲归嗟老大，美人不嫁惜婵娟。豺狼正尔当官道，龙象于今护法筵。我识新公老禅衲，一灯蒲室是真传。
好事近寒夜
作者：张翥
朝代：元
体裁：词

门外晚风生，鼓角城头欲动。霜月满天如水，渐夜深寒重。幽人拥被醉模糊，无愁也无梦。只有些儿心上，怕梅花清冻。
如梦令·月似二年前好
作者：张翥
朝代：元
体裁：词

月似二年前好。人比二年前老。今夕又鲸川，但欠酒杯倾倒。闻道。闻道。三径渐荒秋草。
婆罗门引七月望，西湖舟中观水灯，一鼓归
作者：张翥
朝代：元
体裁：词

暮天映碧，玻璃十顷蕊珠宫。金波涌出芙蓉。谁唤川妃微步，一色夜妆红。看光摇星汉，起舞鱼龙。月华正中。画船漾，藕花风。声度鸾箫缥缈，雁柱玲珑。酒阑兴极，更移上、琼楼十二重。残醉醒、烟水连空。
存道元帅师宗感时及陡溯山俟刀寨入贡次韵二诗送归关戍
作者：张翥
朝代：元

徼外频传羽檄飞，将军三起著戎衣。空山狐兔无藏窟，平陆龙蛇有杀机。已见赵佗知汉德，更令孟获识天威。此行整顿蛮荒了，箐雨泸烟好赋归。群蛮连岁閧滇中，陡溯山前喜挂弓。万里筹边频却虏，半生忧国早成翁。塞垣烽火方无警，幕府文书已上功。奏赋归来五云阁，汉庭不独数严终。
存道元帅师宗感时及陡溯山俟刀寨入贡次韵二诗送归关戍·其一
作者：张翥
朝代：元

徼外频传羽檄飞，将军三起著戎衣。空山狐兔无藏窟，平陆龙蛇有杀机。已见赵佗知汉德，更令孟获识天威。此行整顿蛮荒了，箐雨泸烟好赋归。
存道元帅师宗感时及陡溯山俟刀寨入贡次韵二诗送归关戍·其二
作者：张翥
朝代：元

群蛮连岁閧滇中，陡溯山前喜挂弓。万里筹边频却虏，半生忧国早成翁。塞垣烽火方无警，幕府文书已上功。奏赋归来五云阁，汉庭不独数严终。
孤鸾题钱舜举仙女梅下吹笛图
作者：张翥
朝代：元
体裁：词

江皋空阔。更半霎轻风，些儿微雪。倚树仙姬，翠袖暮寒应怯。闲拈玉龙自品，爱冰姿、与花争洁。一阕霓裳乍了，又落梅初叠。怕曲终人去彩云绝。便梦断瑶台春思愁结。□□□□、□□□□□□。那堪绿毛幺凤，向苔枝、数声啼咽。留得余香满袂，已西山斜月。
安童都事字鼎新号太虚徵余赋之集贤院
作者：张翥
朝代：元

太虚本无象，何有倪与端。至理妙自然，万化孰控抟。天地亦一物，而在虚空间。所以豪杰士，不受世网干。脱迹形气表，出入凌汗漫。鸾鹄为我导，云飙作之翰。仰扳霄衢辔，俯濯龙池澜。绿文粲瑶轨，高咏瀛洲山。冥心合玄想，坐以空洞观。琳腴荐朝食，紫金咀神丹。无待无穷外，浩然与之还。
宋徽宗画栀禽
作者：张翥
朝代：元

龙沙魂断梦华空，遗墨凄凉扇面中。三十六宫恩怨尽，更无花鸟诉秋风。
宗人鸣善将还武昌诗以叙别
作者：张翥
朝代：元

武昌城中官柳阴，广陵行客动归心。衣冠南渡悲豪杰，江汉东流变古今。多病马卿游已倦，能诗杜老律尤深。洞庭明月如相忆，为写清愁入楚吟。
定风波·商角调西江客舍酒后闻梅花吹香满窗醒而赋此
作者：张翥
朝代：元
体裁：词

恨行云、特地高寒，牢笼好梦不定。婉娩年华，凄凉客况，泥酒浑成病。画阑深，碧窗静。一树瑶花可怜影。低映。怕月明照见，青禽相并。素衾正冷。又寒香、枕上薰愁醒。甚银床霜冻，山童未起，谁汲墙阴井。玉笙残，锦书迥。应是多情道薄幸。争肯。便等闲孤负，西湖春兴。
定风波·昆山路漕席上
作者：张翥
朝代：元
体裁：词

舞袖歌鬟簇画堂。就中偏是展家娘。待道无情还有思。恰似。昆山日煖凤求凰。海上潮生人尽醉。催起。兰舟分散不成双。回首玄都春梦里。从此。桃花应自怨刘郎。
定风波商角调商角调西江客舍
作者：张翥
朝代：元

恨行云、特地高寒，牢笼好梦不定。婉娩年华，凄凉客况，泥酒浑成病。画阑深，碧窗静。一树瑶花可怜影。低映。怕月明照见，青禽相并。素衾自冷。又寒香、枕上薰愁醒。甚银床霜冻，山童未起，谁汲墙阴井。玉笙残，锦书迥。应是多情道薄＊。争肯。便等闲孤负，西湖春兴。
定风波昆山路漕席上
作者：张翥
朝代：元
体裁：词

舞袖歌鬟簇画堂。就中偏是展家娘。待道无情还有思。恰似。昆山日暖凤求凰。海上潮生人尽醉。催起。兰舟分散不成双。回首玄都春梦里。从此。桃花应自怨刘郎。
宫中舞队歌词
作者：张翥
朝代：元

十六天魔女，分行锦绣围。千花织步幛，百宝贴仙衣。回雪纷难定，行云不肯归。舞心挑转急，一一欲空飞。凿海行龙舸，凭山起鹄台。天池神马出，月殿舞鸾来。六合妖氛静，群生寿域开。吾皇乐民乐，愿上万年杯。白玉雕钗燕，黄金凿步莲。箫吹凤台女，花献蕊宫仙。香雾团银烛，歌云扑锦筵。请将供奉曲，同贺太平年。
宫中舞队歌词·其一
作者：张翥
朝代：元

十六天魔女，分行锦绣围。千花织步幛，百宝贴仙衣。回雪纷难定，行云不肯归。舞心挑转急，一一欲空飞。
宫中舞队歌词·其三
作者：张翥
朝代：元

白玉雕钗燕，黄金凿步莲。箫吹凤台女，花献蕊宫仙。香雾团银烛，歌云扑锦筵。请将供奉曲，同贺太平年。
宫中舞队歌词·其二
作者：张翥
朝代：元

凿海行龙舸，凭山起鹄台。天池神马出，月殿舞鸾来。六合妖氛静，群生寿域开。吾皇乐民乐，愿上万年杯。
宴四明江中醉卧及醒舟已次车厩站
作者：张翥
朝代：元

使节重来省昔年，旧游零落一凄然。山川在眼空陈迹，歌舞催人又别筵。风捲潮声全海起，雨分虹影半空悬。酒醒惟有斜窗月，偏照姚江独夜船。
家居九日
作者：张翥
朝代：元

病馀瘦骨不胜秋，早起惊寒已索裘。安得酒酬佳节醉，从教花为老人羞。螟蛉有子宁嫌祝，蛱蝶无知底用愁。却笑江湖旧诗客，凄凉犹忆少年游。
寄云门僧若邪溪兼题其松风阁二首
作者：张翥
朝代：元

闻道邪溪叟，高年出寺迟。眉毫长几许，布衲破多时。挂锡鹤移树，翻经花满池。相望一江水，岁晚赴幽期。阁外老松子，萧萧虚籁生。定从何处起，宁有不平鸣。我耳固师耳，风声是树声。他时叩禅寂，衲破睡天明。
寄云门僧若邪溪兼题其松风阁二首其二
作者：张翥
朝代：元
体裁：五言律诗

阁外老松子，萧萧虚籁生。定从何处起，宁有不平鸣。我耳固师耳，风声是树声。他时叩禅寂，衲破睡天明。
寄俊上人
作者：张翥
朝代：元

不见俊公今十年，武林留偈竟茫然。苕溪寺已空尘劫，蒲室灯还有别传。晒衲石根随夕照，题诗竹里湿秋烟。何时近一牛鸣地，老去山中伴夜禅。
寄别陈渭叟
作者：张翥
朝代：元

空山花发春事幽，道人结屋居上头。胡麻随水有时得，杏子成林谁敢偷。金银气杂丹光现，涧壑响带松声流。寄语黄鹤一相别，独立苍茫歌远游。
寄副枢董抟霄孟起
作者：张翥
朝代：元

王师前后压瀛河，万里风云入荡摩。晋帅先宜谋郤縠，赵人终欲用廉颇。枚衔突骑宵传令，鼓发辕门晓拥戈。共待将军白羽扇，归来幕府上功多。
寄四明定水见心复禅师
作者：张翥
朝代：元

闻公近住慈溪寺，今是璘师第几镫。笑我在前图作佛，只今投老欲依僧。瓶中舍利藏来长，窗外猕猴唤得应。会拂尘衣上方去，天香树底乞花蒸。
寄宝林同别峰定水复见心
作者：张翥
朝代：元

宝林老子虎耽耽，定水道人蒲作庵。归老尚须游越绝，寻师先儗到精蓝。越江碑在当重读，禹穴书藏会一探。我亦三生学环者，定从佳处结禅龛。
寄平江开元寺雪窗光公
作者：张翥
朝代：元

独木山寮昼不开，禅馀香印已成灰。寺分麋鹿台前住，人向鱼凫国里来。佛钵供多光类玉，祖衣传久色如苔。一枝得个邛州竹，拄到云居不拟回。
寄归学士彦温
作者：张翥
朝代：元

老笔文章史汉间，喜闻华发映朱颜。司空旧隐王官谷，开府今称庾子山。一色黄茅丹灶火，十年清梦紫宸班。与君岁晚须相见，久办归思疏乞还。
寄成居竹
作者：张翥
朝代：元

战骨填沟尘满城，尚书归说使人惊。方期渤海民沾化，岂意平凉贼畔盟。何日皇天知悔祸，中原故老望休兵。伤心扬子洲边月，忍听江流是哭声。
寄成居竹隐居
作者：张翥
朝代：元

青袍朝士困京华，此老萧閒竹满家。山压穷愁诗强项，海枯渴肺酒槎牙。商岩未采芝如草，彭泽将归菊有花。孤负江头理渔事，短篷春雨梦沤沙。
寄成居竹黄舜臣
作者：张翥
朝代：元

岁月峥嵘春又来，归心遥在故园梅。十年厌见风尘恶，万事徒增耳目哀。大漠平铺沙雪去，远山直枕海云开。近怀欲报成夫子，强起题诗对酒杯。一见君诗倍黯然，蓟南湖北各风烟。故人渐似星将晓，尘世真成海变田。桂在谩吟招隐曲，鹤归还记去家年。虎丘山水知无恙，有待先期置酒泉。
寄成居竹黄舜臣·其一
作者：张翥
朝代：元

岁月峥嵘春又来，归心遥在故园梅。十年厌见风尘恶，万事徒增耳目哀。大漠平铺沙雪去，远山直枕海云开。近怀欲报成夫子，强起题诗对酒杯。
寄成居竹黄舜臣·其二
作者：张翥
朝代：元

一见君诗倍黯然，蓟南湖北各风烟。故人渐似星将晓，尘世真成海变田。桂在谩吟招隐曲，鹤归还记去家年。虎丘山水知无恙，有待先期置酒泉。
寄智及上人
作者：张翥
朝代：元

故人远在越江南，何日相寻过海帆。少借禅房一十笏，全翻经藏五千函。寒炉拨火宜煨芋，夜月裁诗定倚杉。儗结愿香归未得，碧莲花老补陀岩。
寄清远渭禅师
作者：张翥
朝代：元

自听龙翔寺里钟，劫馀金碧更重重。天王按剑踏魔女，罗汉弄珠降老龙。蒲室千镫谁继照，渭川一派自分宗。未知今日西冈塔，留得荒寒几个松。
寄答翟彬文中时避慈溪
作者：张翥
朝代：元

往年使过慈湖上，风景依稀可画传。红叶树藏秋水寺，白头僧渡夕阳船。竹林雨过山多笋，渔浦潮来海有鲜。藉是县公能爱客，不妨酬倡酒樽前。静对孤灯思往事，偶闻疏雨落寒窗。愁边白发三千丈，梦里青山十四双。蜀魄有声疑诉国，楚招无些忆沈江。只因诗思缘君苦，吟断遥钟已晓撞。
寄答翟彬文中时避慈溪·其一
作者：张翥
朝代：元

往年使过慈湖上，风景依稀可画传。红叶树藏秋水寺，白头僧渡夕阳船。竹林雨过山多笋，渔浦潮来海有鲜。藉是县公能爱客，不妨酬倡酒樽前。
寄答翟彬文中时避慈溪·其二
作者：张翥
朝代：元

静对孤灯思往事，偶闻疏雨落寒窗。愁边白发三千丈，梦里青山十四双。蜀魄有声疑诉国，楚招无些忆沈江。只因诗思缘君苦，吟断遥钟已晓撞。
寄答莫维贤景行
作者：张翥
朝代：元

故人音问久相疏，忽寄新诗良起予。半卷长笺欹枕读，尽拈佳句绕窗书。此生馆阁嗟留滞，何日兵戈见扫除。归觅南屏山下隐，酒杯茶灶共閒居。
寄见心上人次韵
作者：张翥
朝代：元

自入赤墀青琐间，旧游禅侣亦阑珊。青山只忆招提境，白首初辞供奉班。马为空群犹蹻蹻，鸟能求友自关关。终期一舸相寻去，知在姚溪第几湾。见说钱塘别筑城，凄凉风景若为情。湖堤柳尽曾游路，石壁苔荒旧刻名。老我无能如烛武，何人可饮胜公荣。沃洲胜会还容续，即拟山中隐计成。
寄见心上人次韵·其一
作者：张翥
朝代：元

自入赤墀青琐间，旧游禅侣亦阑珊。青山只忆招提境，白首初辞供奉班。马为空群犹蹻蹻，鸟能求友自关关。终期一舸相寻去，知在姚溪第几湾。
寄见心上人次韵·其二
作者：张翥
朝代：元

见说钱塘别筑城，凄凉风景若为情。湖堤柳尽曾游路，石壁苔荒旧刻名。老我无能如烛武，何人可饮胜公荣。沃洲胜会还容续，即拟山中隐计成。
寄观志能照磨
作者：张翥
朝代：元

鳌背三山最上峰，美人手把玉芙蓉。仗围泰畤传宵燎，漏下层城踏晓钟。锦瑟无尘飞刻雁，金壶有墨洒雕龙。老怀已托王郎道，早晚归营北涧松。
寄越宝林别峰嘉禾水西仲铭
作者：张翥
朝代：元

越绝千峰有别峰，老禅宴坐梵王宫。愿中结习三生熟，机外忘言万法空。锡影夜飞天姥月，钟声晓度禹陵风。孔淳自许游方者，须觅岩居竺法崇。劫灰不到爽溪亭，珍重堂头老仲铭。朝暮钟鱼仍梵呗，虚空龙象自神灵。幽禅定后灯悬壁，清盥閒来水在瓶。草座麻衣亦吾事，会寻台上共翻经。
寄越宝林别峰嘉禾水西仲铭·其一
作者：张翥
朝代：元

越绝千峰有别峰，老禅宴坐梵王宫。愿中结习三生熟，机外忘言万法空。锡影夜飞天姥月，钟声晓度禹陵风。孔淳自许游方者，须觅岩居竺法崇。
寄越宝林别峰嘉禾水西仲铭·其二
作者：张翥
朝代：元

劫灰不到爽溪亭，珍重堂头老仲铭。朝暮钟鱼仍梵呗，虚空龙象自神灵。幽禅定后灯悬壁，清盥閒来水在瓶。草座麻衣亦吾事，会寻台上共翻经。
寄越能仁用章俊禅师
作者：张翥
朝代：元

晚节丛林道欲孤，喜公赤子服于菟。千岩万壑平安否，淡饭长斋饱得无。坐观山童窥止水，讲经龙女献明珠。沃洲胜会还堪继，岂独东林有社图。
寄达兼善经历柯敬仲博士
作者：张翥
朝代：元

心怜旅寓各西东，长忆樽前笑语同。故国鱼龙沧海上，仙家鸡犬白云中。百年人物无多见，一代文章有至公。等是不禁惆怅事，鬓丝黄叶共秋风。
寄郯九成即事自述
作者：张翥
朝代：元

竖儒无术善飞钤，镜里形容亦自嫌。忧世不堪才力弱，告归方畏简书严。风沙惨淡寒吹帽，星斗光芒夜近帘。此际思君倍愁绝，何山容得老夫潜。
寄野庵察罕平章
作者：张翥
朝代：元

圣主中兴大业难，元戎报国寸心丹。军中诸将惊韩信，天下苍生望谢安。露布北来兵气盛，楼船南渡海波寒。拟将旧直词林笔，细传成功后世看。
寄陈敬初郯九成
作者：张翥
朝代：元

忆昨阊门绾柳条，远烦相送过枫桥。夕阳陌上东西路，春水江头早晚潮。老境此心惟白社，英年何处不青霄。诗林别后应俱进，时遣邮筒慰寂寥。
寄韩伯清
作者：张翥
朝代：元

淫雨俄如此，能伤稼穑无。积阴霾日月，愁色满江湖。老大心空壮，艰难道愈孤。美人秋水外，不寄锦襜褕。
寄韩文玙与玉
作者：张翥
朝代：元

自惊六十八年身，老病蹉跎又见春。京国岁寒稀雨雪，江淮兵久尚风尘。乡书屡绝亲知远，官俸常空仆马贫。只忆练溪韩与玉，封书寄与重伤神。
寄题杜原父怀友轩
作者：张翥
朝代：元

尺五城南近世纷，移家来并武夷君。他年功业谁青史，此日山林自白云。石气晓侵书幌湿，溪声时杂棹歌闻。故人已有同栖约，杖策行穿虎豹群。
寄题睢阳张文照存斋
作者：张翥
朝代：元

之子山房结数楹，静无尘累已撄宁。此心炯炯同千载，吾道煌煌有六经。雨后仪型山更好，窗前意思草长青。工夫要在存存熟，便是斋居座右铭。
寄题钦惟心山房三首
作者：张翥
朝代：元

普照南徐寺，苍苍祗树林。驮经惟白马，布地尽黄金。午梵钟声远，寒灯殿影深。由来世界黑，谁与一明心。朱方有真子，心印悟南宗。奏乐惟天女，听经化海龙。香凝行道席，灯照著衣钟。犹厌依城市，开门别种松。名山旦夕仰，方外宿心亲。业白到初地，性空无一尘。乞钟时出寺，坐夏不迎人。想见惟心叟，风凉满㲲巾。
寄题钦惟心山房三首·其一
作者：张翥
朝代：元

普照南徐寺，苍苍祗树林。驮经惟白马，布地尽黄金。午梵钟声远，寒灯殿影深。由来世界黑，谁与一明心。
寄题钦惟心山房三首·其三
作者：张翥
朝代：元

名山旦夕仰，方外宿心亲。业白到初地，性空无一尘。乞钟时出寺，坐夏不迎人。想见惟心叟，风凉满㲲巾。
寄题钦惟心山房三首其三
作者：张翥
朝代：元
体裁：五言律诗

名山旦夕仰，方外宿心亲。业白到初地，性空无一尘。乞钟时出寺，坐夏不迎人。想见惟心叟，风凉满氎巾。
寄题钦惟心山房三首其二
作者：张翥
朝代：元
体裁：五言律诗

朱方有真子，心印悟南宗。奏乐惟天女，听经化海龙。香凝行道席，灯照著衣钟。犹厌依城市，开门别种松。
寄题顾仲瑛玉山诗一百韵
作者：张翥
朝代：元

治理逢熙运，钦明仰圣皇。至仁侔覆载，上德配轩唐。大业勤宏济，元臣协赞襄。贤科收俊造，庭实璨圭璋。入贡徕符拔，仪韶下凤凰。普天均雨露，绝域总梯航。每念京师食，遥需漕府粮。神妃所庇护，飓母敢飞扬。前队貔貅发，先驱罔象藏。冷飙鼓万舵，朱火耀连樯。帝策申嘉惠，祠官按典常。赏劳兼湛濊，旌烈特巍煌。仆本中林士，久陪东观郎。遂叨乘驿传，遍与礼灵场。簜节雕龙饰，华旗画隼翔。冲流度鄞越，陟险过泉漳。缅彼湄洲屿，崭然钜海洋。蛟穿崖破碎，鲸蹴浪撞搪。震鼓轰空阔，奔帆截渺茫。岛夷迎使舸，瘴雾避天香。嘉荐歆芬苾，阴功助翕张。精诚致工祝，景贶答祯祥。贾舶倾诸国，舆图奄八荒。身虽距闽峤，志已略扶桑。裴洞三生梦，温陵十月凉。兹游平昔冠，夙愿一朝偿。女髻皆殊制，蛮音各异乡。地偏宜荔子，人最贵槟榔。酿鹿肥漂酒，浇蚝液满房。招贤簇车骑，挥扫积缣缃。穷腊才竣事，暄春始趣装。剑津传警急，汀贼起狓猖。獠砦旋戡定，藩垣慎捍防。思亲弥切切，行役更遑遑。狐死嗟奚首，龟占喜允臧。封崇晏坞内，木拱计峰旁。薄宦祇牵率，孤踪易感伤。暂为江左客，谁洒墓头浆。逝矣川涂阻，凄其涕泪滂。南园恰啼鴂，北路复鸣螀。粤若娄东邑，由来汉太仓。机云存故宅，吴会画雄疆。遁迹晞高士，遗风挹让王。厥田尤沃衍，比岁适丰穰。老我张承吉，新知顾辟疆。闻君占形胜，筑室恣徜徉。铁笛留严客，青钱乞泰娘。杏鞯红叱拨，兰柱绣鸳鸯。辟径通佳处，栽桃带柳塘。脩梧羽葆盖，美竹碧琳琅。列岫浓螺色，澄湖净镜光。鸟边岚漠漠，鱼外水泱泱。鹤驻游仙馆，鸾鸣种玉冈。投竿钓月槛，隐几读书床。云结芝英秀，花团桂树苍。舫斋青筱箔，渔舍绿苔墙。栋宇环相属，园池郁在望。直疑金谷墅，还似辋川庄。未获窥诗境，相邀到草堂。开樽罗绮馔，侑席出红妆。婉态随歌板，齐容缀舞行。新声《绿水》曲，秾艳《大堤》倡。宛转缠头锦，淋漓蘸甲觞。弦松调宝柱，笙咽炙银簧。倚策骖联辔，钩帘烛绕廊。僰僮供紫蟹，庖吏进黄獐。卜昼宁辞醉，留欢正未央。分司莫惊坐，刺史欲无肠。是集俱才彦，虚怀共颉颃。珠玑散咳唾，律吕应宫商。郑老经术富，于仙词翰长。琦初灯并照，郯华骥同骧。璧色笺毫健，吟篇綵绘彰。拈题争点笔，得句倏盈箱。劲敌千钧彀，精逾百鍊钢。语奇凌鲍谢，体变失卢杨。瑛甫早有誉，亨衢那可量。抟扶看怒翼，腾达待蜚黄。既笃朋情重，仍持雅道昌。披襟视肝胆，刻琰播文章。永契欣依托，衰踪顿激昂。盍簪承伟饯，授简藉馀芳。自鄙冥搜拙，徒令属对忙。端如享敝帚，何异贮奚囊。谈笑聊堪接，赓酬曷足当。吾犹郐以下，公等楚之良。瓠落浑无用，艰难寔备尝。拟为覂驾马，竟作触藩羊。箸力频驰骛，功名几慨慷。不嫌成晚合，深幸际时康。邂逅因斯会，暌违又一方。匆匆把别袂，眷眷赋河梁。鸿雁清秋日，蒹葭昨夜霜。关山凝朔气，星斗丽寒芒。疾病家多难，归休岁亦阳。苦心甘寂寞，短发任苍浪。漏屋愁荷盖，尘衣惜蕙纕。杜陵非固懒，贺监岂真狂。回首长追忆，缄诗远寄将。乾坤浩今古，此意讵能忘。
寄龙翔訢公长老
作者：张翥
朝代：元
体裁：七言律诗

古笪桥边夹道斜，老禅方丈梵王家。山人宴坐时分芋，天女飞来或散花。护法神龙蟠结构，定巢春燕避袈裟。此生已悟空无住，欲就莎房借鹿车。
寒漏明次韵王子常
作者：张翥
朝代：元

寒漏明，时一聆。夜长不能寐，月色明阶庭。西风落叶争秋声，鸡啼未啼霜满城。城中有思妇，正促征衣成。东家西家砧杵急，使我起坐时时惊。归心如废弓，屡折不可檠。寒漏明，时一聆。
寿许集贤可用
作者：张翥
朝代：元

圭塘谕德真寿星，斑衣戏舞满中庭。同年笑我雌为甲，上寿看君老复丁。壶有仙公新授药，厨留长史旧传经。他时若许相依住，愿割西山一半青。看君才气夐无双，往往宾贤镇海邦。未报美人青玉案，且乘壮士碧油幢。唤船椰叶迷蛮驿，对酒椒花映客窗。别后平安须越便，雁飞不过岭头泷。
寿许集贤可用·其一
作者：张翥
朝代：元

圭塘谕德真寿星，斑衣戏舞满中庭。同年笑我雌为甲，上寿看君老复丁。壶有仙公新授药，厨留长史旧传经。他时若许相依住，愿割西山一半青。
寿许集贤可用·其二
作者：张翥
朝代：元

看君才气夐无双，往往宾贤镇海邦。未报美人青玉案，且乘壮士碧油幢。唤船椰叶迷蛮驿，对酒椒花映客窗。别后平安须越便，雁飞不过岭头泷。
小游仙词
作者：张翥
朝代：元

清华公子并骑龙，直过蓬莱第一峰。亲见海中城阙好，半栽玉树半芙蓉。五色烟中玉女窗，凤歌鸾舞一双双。除是飞琼方教得，紫箫吹彻不成腔。来不分明去不言，红椒花露湿妆痕。巫娥已逐梦魂断，十二碧峰愁暮猿。月圃群芬次第开，步前红露下瑶阶。摴蒱偶共真妃博，赌得双头白燕钗。道人寄我紫逻山，时复卖药来人间。石潭薄晚有龙斗，满谷湿云无路还。五岳真官立帐前，露芜香霭落琼筵。夜深醮罢各归去，一一马声嘶上天。美人临水笑相邀，自解罗巾掷作桥。同觅云间仙伴侣，杏花坛上听吹箫。月帐新开蕊辇过，桂花凉露洒天河。双星一夜叙离别，狼藉碧莲秋露多。
小游仙词·其一
作者：张翥
朝代：元

清华公子并骑龙，直过蓬莱第一峰。亲见海中城阙好，半栽玉树半芙蓉。
小游仙词·其七
作者：张翥
朝代：元

美人临水笑相邀，自解罗巾掷作桥。同觅云间仙伴侣，杏花坛上听吹箫。
小游仙词·其三
作者：张翥
朝代：元

来不分明去不言，红椒花露湿妆痕。巫娥已逐梦魂断，十二碧峰愁暮猿。
小游仙词·其二
作者：张翥
朝代：元

五色烟中玉女窗，凤歌鸾舞一双双。除是飞琼方教得，紫箫吹彻不成腔。
小游仙词·其五
作者：张翥
朝代：元

道人寄我紫逻山，时复卖药来人间。石潭薄晚有龙斗，满谷湿云无路还。
小游仙词·其八
作者：张翥
朝代：元

月帐新开蕊辇过，桂花凉露洒天河。双星一夜叙离别，狼藉碧莲秋露多。
小游仙词·其六
作者：张翥
朝代：元

五岳真官立帐前，露芜香霭落琼筵。夜深醮罢各归去，一一马声嘶上天。
小游仙词·其四
作者：张翥
朝代：元

月圃群芬次第开，步前红露下瑶阶。摴蒱偶共真妃博，赌得双头白燕钗。
山友为金阁山田道士作
作者：张翥
朝代：元

山人爱与山为友，住得山前地几双。为纳白云长扫室，欲延青嶂别开窗。岚中筇迹粘苔磴，风外琴声泻石缸。应是烟霞数仙侣，月明时复下旌幢。
岁晏奇寒
作者：张翥
朝代：元

痴坐？毹类冻蝇，霜风吹折布衣棱。炉翻宿火随灰陷，杯覆燖汤到地凝。虎豹冻埋山尽雪，鱼龙寒宿水连冰。浊醪最解强人意，吟短西窗一寸灯。
岁晏奇寒
作者：张翥
朝代：元
体裁：七言律诗

痴坐�毹类冻蝇，霜风吹折布衣棱。炉翻宿火随灰陷，杯覆燖汤到地凝。虎豹冻埋山尽雪，鱼龙寒宿水连冰。浊醪最解强人意，吟短西窗一寸灯。
岁晚苦寒偶成四章录似北山
作者：张翥
朝代：元

风暴寒逾急，星回岁欲周。缺牙便食粥，瘦骨怯重裘。节物殊牢落，前图益谬悠。蜕窝真类蛰，长日火炉头。清眠梦屡觉，霜气转凄凄。春近雁北向，月明乌夜啼。炉香留墨篆，烛泪聚银泥。少释幽忧疾，寻君一杖藜。鼠劣翻书册，猫驯伴坐毡。吟怀欣雪夜，疾目畏风天。惟酒能消日，无方可引年。我诗犹偈子，一问北山禅。短景催残岁，穷阴连大荒。狙三随所赋，龟六可深藏。未了惟文债，堪归祗醉乡。絁衾有馀暖，翻喜夜天长。
岁晚苦寒偶成四章录似北山·其一
作者：张翥
朝代：元

风暴寒逾急，星回岁欲周。缺牙便食粥，瘦骨怯重裘。节物殊牢落，前图益谬悠。蜕窝真类蛰，长日火炉头。
岁晚苦寒偶成四章录似北山其三
作者：张翥
朝代：元
体裁：五言律诗

鼠劣翻书册，猫驯伴坐毡。吟怀欣雪夜，疾目畏风天。惟酒能消日，无方可引年。我诗犹偈子，一问北山禅。
岁晚苦寒偶成四章录似北山其二
作者：张翥
朝代：元
体裁：五言律诗

清眠梦屡觉，霜气转凄凄。春近雁北向，月明乌夜啼。炉香留墨篆，烛泪聚银泥。少释幽忧疾，寻君一杖藜。
岁晚苦寒偶成四章录似北山其四
作者：张翥
朝代：元
体裁：五言律诗

短景催残岁，穷阴连大荒。狙三随所赋，龟六可深藏。未了惟文债，堪归祗醉乡。絁衾有馀暖，翻喜夜天长。
岁除日
作者：张翥
朝代：元

七十古稀有，欣然岁更新。换衣痴女喜，分粟故人贫。软饱须官酿，奇温爱絮巾。明当候云物，载笔纪王春。
崔旭行之云巢图赠道士俞刚中请余赋长歌
作者：张翥
朝代：元

崔郎胸次奇突兀，兴来从人索纸笔。斯须千峰万峰出，底用一石画五日。上饶道人列仙癯，示我新作云巢图。涂岚抹雾思更逸，古色满眼苍寒俱。重溪叠谷各异状，坏木崩石森相向。翠微最上云所栖，道人又在云之上。数椽丹室荫白茅，团团云间如一巢。拂衣拂著宿鹤背，挂剑挂落长松梢。空濛杳霭迷处所，岂复漂摇畏风雨。既非鸟窠老衲子，无乃中林古巢父。填窗拥户昼不开，神光隐见金银台。云之君兮凤为马，往往玉箫吹月来。道人几年游上国，卖药壶中人不识。洞玄宫观一黍珠，灵秀似与仙都敌。故巢未破归便得，归到玉山多美石。我诗毋刻刻此图，留照千秋山水碧。
左丞傅梦臣归老汾曲赋以寿之
作者：张翥
朝代：元

六朝名德仰巍巍，未许家园久息机。霖雨帝方思汝作，衮衣人更望公归。南山一柱标中土，左辖三星拱太微。欲向宾筵颂眉寿，寸心遥与白云飞。
并州歌送张彦洪使毕还河东
作者：张翥
朝代：元

吾乡故人零落尽，见子老成殊慰心。祥金百鍊乃利器，桐尾方焦逢赏音。河东臬府幕下士，飞传来作朝正使。太和岭上盗已空，旌旗尽是官军红。杀人如麻道路绝，朝狐暮枭竞巢穴。严风歘起霜倒飞，塞日黯淡寒无辉。子来未几遽言归，使我东望泪沾衣。岂不闻并州少年游侠子，手携玉龙最轻死。并州将军刘越石，夜半登临长啸起。汾河直来绕郡城，雁门离石寒峥嵘。老旻四叶弹丸地，大梁全师劳再征。一朝征贼辄破碎，大将不诛天失刑。为子作歌歌愤激，眼中太行如动色。安得壮士射乌弓，为落搀抢连太白。
幻寓庵用虞芝亭学士韵
作者：张翥
朝代：元

暂寄微躯在世尘，此庵名亦强为邻。了知百岁旦暮事，岂泥三生前后因。非假日明那有目，忽随空坏本无身。要知枯坐环中者，别是人间不死人。
幼闇宗师以诗招赏海棠文申有诗见约次韵
作者：张翥
朝代：元

自是仙家春日迟，紫绵无数袅柔丝。凭君多置看花酒，肺渴如今似漏卮。环枢堂上迟明来，要向花前不放杯。只恐狂风无顾藉，尽将春色委苍苔。好怀日近少曾开，心忆湖山曾屡回。不是故人多雅致，谁能相约看花来。
幼闇宗师以诗招赏海棠文申有诗见约次韵·其一
作者：张翥
朝代：元

自是仙家春日迟，紫绵无数袅柔丝。凭君多置看花酒，肺渴如今似漏卮。
幼闇宗师以诗招赏海棠文申有诗见约次韵·其三
作者：张翥
朝代：元

好怀日近少曾开，心忆湖山曾屡回。不是故人多雅致，谁能相约看花来。
幼闇宗师以诗招赏海棠文申有诗见约次韵·其二
作者：张翥
朝代：元

环枢堂上迟明来，要向花前不放杯。只恐狂风无顾藉，尽将春色委苍苔。
广东帅府掾林德恭饷藤簟
作者：张翥
朝代：元

韬向筒中一握轻，风漪八尺胜桃笙。文编黑白蚺皮滑，漆透丹黄虎魄明。坞上卷将沧海色，岭南寄与故人情。竹床楠枕山窗下，从此酣眠梦亦清。
庚子元日早朝大明殿小饮自述
作者：张翥
朝代：元

玉殿齐班对正衙，退朝冠盖满京华。青天彻晓无云气，黄道回春转日车。閒染彩毫题帖子，喜将绿酒泛椒花。老身只待承平了，携取来书问故家。
庚辰元日立春
作者：张翥
朝代：元

采燕方迎岁，苍龙忽建辰。车书时有道，宇宙物皆春。红喜灯花重，青看菜甲新。屠苏不辞后，已是白头人。
庚辰十月朔奉迎明宗册宝至石佛寺明日壬辰迎至太庙清祀礼成赋以纪事
作者：张翥
朝代：元

宝册香舆出法宫，非烟御路晓濛濛。仗齐剑佩千官里，金奏箫韶九庙中。宣室鬼神徵贾谊，太常礼乐属孙通。下臣有幸逢熙事，散作恩波四海同。
廉子祐归省金陵且就秋试作三绝句赠别
作者：张翥
朝代：元

故园归思浩无涯，更听啼鹃恼客怀。后夜月明应有梦，先随潮水过秦淮。陌上吹衣柳絮风，凭君莫放酒杯空。归舟总是伤情处，一路残山剩水中。自昔高科取俊英，布衣徒步到公卿。庙堂今日求材切，正待诸君策治平。
廉子祐归省金陵且就秋试作三绝句赠别·其一
作者：张翥
朝代：元

故园归思浩无涯，更听啼鹃恼客怀。后夜月明应有梦，先随潮水过秦淮。
廉子祐归省金陵且就秋试作三绝句赠别·其三
作者：张翥
朝代：元

自昔高科取俊英，布衣徒步到公卿。庙堂今日求材切，正待诸君策治平。
廉子祐归省金陵且就秋试作三绝句赠别·其二
作者：张翥
朝代：元

陌上吹衣柳絮风，凭君莫放酒杯空。归舟总是伤情处，一路残山剩水中。
张师夔为郭子静作终南山色因题
作者：张翥
朝代：元

终南山色秀可食，中有游云动凝碧。华岳西面仙掌高，仙都下射金精白。绀宫琳馆凭险阻，渭水晴川来咫尺。古木深藏魍魉寒，阴厓晓入蜿蜒黑。幽人旧隐依青壁，萝径紫篱闭寥阒。野桥插岸何处船，落日无人独归客。栎翁笔法追郭熙，远意欲寄烟霞微。半生江海屡惊梦，万里风尘能化衣。捷径无媒既愁寂，故山好在曷遄归。尚说于今明月夜，时有箫声台上飞。
归来二首
作者：张翥
朝代：元

扰扰群生里，茫茫大化中。是非同喻马，得失一亡弓。买酒从贤浊，论文任鬼穷。此身河上鸟，只合信天公。处士声华远，吾生志趣同。结庐犹洛北，避世即墙东。几见薰天富，俱成扑地空。虞罗谩机事，未许篡冥鸿。
归来二首·其一
作者：张翥
朝代：元

扰扰群生里，茫茫大化中。是非同喻马，得失一亡弓。买酒从贤浊，论文任鬼穷。此身河上鸟，只合信天公。
归来二首其二
作者：张翥
朝代：元
体裁：五言律诗

处士声华远，吾生志趣同。结庐犹洛北，避世即墙东。几见薰天富，俱成扑地空。虞罗谩机事，未许篡冥鸿。
归武林冒雨至练市韩伯清庄
作者：张翥
朝代：元

溪雨寒犹重，山云昼不开。老夫喜閒暇，练水得沿洄。凫雁冲船过，鱼虾入馔来。故人居渐近，应待举吾杯。
忆吴兴
作者：张翥
朝代：元

忆泛苕华溪上船，故人为我重留连。半山塔寺藏云树，绕郭楼台住水天。白榜载歌明月里，青帘沽酒画桥边。计筹山下先茔在，欲往浇松定几年。
忆山中
作者：张翥
朝代：元

买山晏坞近天根，遥忆春深正灌园。一树烂红樱著子，满林鲜碧竹生孙。少陵只拟还韦曲，安石端宜得谢墩。归老会寻凌道士，采芝烧药了晨昏。
忆广陵旧事
作者：张翥
朝代：元

君王昔在镇南年，宾客风流日满筵。上国旌旗分一半，层台歌舞宿三千。豪华遽尽悲离黍，形胜空存惨暮烟。多少楚魂归未得，江流无际海连天。
忆旧游·重到金陵
作者：张翥
朝代：元

怅麟残废井，凤去荒台。烟树敧斜。再到登临处，渺秦淮自碧，目断云沙。后庭谩有遗曲，玉树已无花。向宛寺裁诗，江亭把酒，暗换年华。双双旧时燕，问巷陌归来，王谢谁家。自昔西州泪，等生存零落，何事兴嗟。庾郎似我憔悴，回首又天涯。但满耳西风，关河冷落凝暮笳。
忆旧游·重到金陵
作者：张翥
朝代：元
体裁：词

怅麟残废井，凤去荒台。烟树欹斜。再到登临处，渺秦淮自碧，目断云沙。后庭漫有遗曲，玉树已无花。向宛寺裁诗，江亭把酒，暗换年华。双双旧时燕，问巷陌归来，王谢谁家。自昔西州泪，等生存零落，何事兴嗟。庾郎似我憔悴，回首又天涯。但满耳西风，关河冷落凝暮笳。
忆旧游重到金陵
作者：张翥
朝代：元

怅麟残废井，凤去荒台。烟树＊斜。再到登临处，渺秦淮自碧，目断云沙。后庭谩有遗曲，玉树已无花。向宛寺裁诗，江亭把酒，暗换年华。双双旧时燕，问巷陌归来，王谢谁家。自昔西州泪，等生存零落，何事兴嗟。庚郎似我憔悴，回首又天涯。但满耳西风，关河冷落暮笳。
忆秦娥·江南北
作者：张翥
朝代：元
体裁：词

江南北。金鞍一去空消息。空消息。鸡声月店，雁声霜驿。春醪谁道浓无滴。十分满引浑无力。浑无力。离愁如海，怎生乾得。
忆秦娥·金杯侧
作者：张翥
朝代：元
体裁：词

金杯侧。东风易醉多情客。多情客。送君南浦，送春南陌。落花巧妒罗裙色。舞红变尽休轻拆。休轻拆。待他归看，旧时宽窄。
忆维扬
作者：张翥
朝代：元

蜀冈东畔竹西楼，十五年前烂漫游。岂意繁华今劫火，空怀歌吹古扬州。亲朋未报何人在，战伐宁知几日休！惟有满襟狼籍泪，何时归洒大江流？
怀上饶祝蕃远时为建康学正
作者：张翥
朝代：元

圣王端拱致时平，妙选群才属汗青。一代弥文县日月，万方同轨走雷霆。敢希太史抽金匮，更待中郎写石经。出处与君俱有道，不烦猿鹤谢山灵。
怀临川旧游赋以赠别戈直伯敬
作者：张翥
朝代：元

拟岘台前汝水流，因君还忆旧曾游。故人零落半为鬼，贱子蹉跎今白头。诗思入江枫叶冷，乡心随雨雁声秋。北斋居士知强健，为觅新篇慰别愁。
怀先陇
作者：张翥
朝代：元

京国留家久，馀生只自怜。一单如老衲，八十又新年。义士心犹血，谗夫舌谩涎。何时抱尊酒，哭向计峰前。
怀天目山处士张一无二首
作者：张翥
朝代：元

一饭了年华，蒲团静结跏。雪蹊抛即栗，风壁裂袈裟。寒狖窥烧叶，饥禽听施茶。清除亿劫想，吾欲问僧伽。僧舍蜂腰缀，君居第几间。池冰寒挂瀑，云雪白藏山。未得抛尘网，相从出死关。东冈幻住塔，礼罢几时还。
怀天目山处士张一无二首·其一
作者：张翥
朝代：元

一饭了年华，蒲团静结跏。雪蹊抛即栗，风壁裂袈裟。寒狖窥烧叶，饥禽听施茶。清除亿劫想，吾欲问僧伽。
怀天目山处士张一无二首其二
作者：张翥
朝代：元
体裁：五言律诗

僧舍蜂腰缀，君居第几间。池冰寒挂瀑，云雪白藏山。未得抛尘网，相从出死关。东冈幻住塔，礼罢几时还。
怀清源洞游
作者：张翥
朝代：元

漫漫涨海际天涯，万里乘来使者槎。紫泽重寻仙客洞，碧山常醉故侯家。人多熟酒烧藤叶，市有生蛮卖象牙。安得梦中时化蝶，翩翩飞向刺桐花。
怀翟文中
作者：张翥
朝代：元

君留越甸长怀我，我在京华几梦君。佳句每从愁里得，远书忽向病中闻。船来海口人争岸，兵满淮南火照云。今日临风倍凄断，白头清泪共纷纷。
怀计筹山通真馆纯一云峰高士
作者：张翥
朝代：元

彫年短发苦骎骎，只益孤怀叹惋深。老比师丹浑忘事，死无钟子绝知音。哀猿易下三声泪，独鹤长存万里心。漫忆云峰凌羽士，故山无梦可相寻。
恋绣衾·春晴中酒
作者：张翥
朝代：元
体裁：词

醉乡残梦莺唤醒。见柳梢、日影弄明。又误了、寻芳伴，减东风、庭院笑声。玉儿扶起仍娇困，索樱桃、芳露解酲。纵病也、心情好，比别离、滋味较轻。
恋绣衾写梦
作者：张翥
朝代：元

醉乡残梦莺唤醒。见柳梢、日影弄明。又误了、寻芳伴，减东风、庭院笑声。玉儿扶起仍娇困，索樱桃、芳露解酲。纵病也、心情好，比别离
息斋竹石古木为会稽韩季博士题
作者：张翥
朝代：元

老竹叶稀多秃枝，新竹碧润含幽姿。箨中龙子振春蛰，突出雷雨头参差。旁蹲怪石石罅裂，裂处恍惚疑龙穴。山中有树皆十围，活干撑青死槎折。霜皮食尽乾藓文，半顶斩立双桠分。最后一枝身出群，垂枝倒走阴崖云。李侯标致不可得，小字亲题别涂黑。纵横不在摩诘下，萧爽直与洋州敌。玉堂学士欣见之，浓墨大书真崛奇。森然一片铁石笔，妙甚七字琼瑰词。此诗此画今两绝，把玩微风动毛发。只应真宰泣雕镂，一夜山窗冷秋月。
悠然阁为歙郑处士作
作者：张翥
朝代：元

郑子林居好，遥希靖节贤。看山秋色里，把酒菊花前。人境殊多事，吾庐自一天。能知此中意，何处不悠然。
悲寒风
作者：张翥
朝代：元

夜漫漫，风凛凛，严霜下，寒更甚。狐鸣鬼啸有今夕，仓卒剑戟生高枕。神光堕地摧白虹，呜咽英雄泪空饮。
悼亡日
作者：张翥
朝代：元

剪水裁云聚作花，直教颜色冠芳华。一双仙子玉条脱，三尺天家香辟邪。南国好音将过雁，西窗残梦已啼鸦。年年此日伤春思，忍把归心赋落霞。
悼太平公
作者：张翥
朝代：元

晨起洒杯酒，北风吹泪痕。岂徒歌楚些，端欲叫天阍。碧化苌弘血，春归杜宇魂。千秋一史笔，谁辨逐臣冤。
惜分飞·写梦
作者：张翥
朝代：元
体裁：词

相见依然人似旧。比似年时较瘦。笑问平安否。不言低掩罗衫袖。便欲窗前推枕就。无奈红僝绿僽。惊起空回首。半床斜月疏钟后。
惜分飞·写梦
作者：张翥
朝代：元

相见依然人似旧。比似年时较瘦。笑问平安否。不言低掩罗衫袖。便欲窗前推枕就。无柰红僝绿僽。惊起空回首。半床斜月疏钟后。
惜分飞写梦
作者：张翥
朝代：元

相见依然人似旧。比似年时较瘦。笑问平安否。不言低掩罗衫袖。便欲窗前推枕就。无柰红＊绿＊。惊起空回首。半床斜月疏钟后。
意难忘·妓杨韵卿以善歌求赋
作者：张翥
朝代：元

高韵天成。问当时爱爱，得似卿卿。江梅风致别，楚蕙雪香清。花旎旎，月盈盈。写不尽才情。把旧游，名讴试数，谁解新声。诗家只有杨琼。向吴姬丛里，转更分明。金闺春思怯，翠被暮寒生。人欲去，酒还醒。黯此际销凝。待剪将，江云数尺，与染丹青。
意难忘妓杨韵卿以善歌求赋
作者：张翥
朝代：元

高韵天成。问当时爱爱，得似卿卿。江梅风致别，楚蕙雪香清。花旎旎，月盈盈。写不尽才情。把旧游，名讴试数，谁解新声。诗家只有杨琼。向吴姬丛里，转更分明。金闺春思怯，翠被暮寒生。人欲去，酒还醒。黯此际销凝。待翦将，江云数尺，与染丹青。
感兴
作者：张翥
朝代：元

从来豪杰愿风尘，奋臂干戈肯顾身。司马诸王祇乱晋，祖龙二世竟亡秦。祠旁鬼火狐鸣恶，桥下天寒鹤语神。千古汗青留感慨，山中输与种桃人。
感皇恩·题赵仲穆画凌波水仙图
作者：张翥
朝代：元

湘水冷涵秋，行云平贴。时见惊鸿度萍末。雾鬟烟佩，微步一川凉月。软波擎不定，龙绡袜。楚楚绀莲，愔愔瑶瑟。照影明珰两清绝。汜人何处，起舞为谁轻别。数峰江上晚，和愁叠。
感皇恩·题赵仲穆画凌波水仙图
作者：张翥
朝代：元
体裁：词

湘水冷涵秋，行云平贴。时见惊鸿度蘋末。雾鬟烟佩，微步一川凉月。软波擎不定，龙绡袜。楚楚绀莲，愔愔瑶瑟。照影明珰两清绝。汜人何处，起舞为谁轻别。数峰江上晚，和愁叠。
感皇恩题赵仲穆书凌波水仙图
作者：张翥
朝代：元

湘水冷涵秋，行云平贴。时见惊鸿度萍末。雾鬟烟佩，微步一川凉月。软波擎不定，龙绡袜。楚楚绀莲，＊＊瑶瑟。照影明＊两清绝。汜人何处，起舞为谁轻别。数峰江上晚，和愁叠。
懒拙道人苕溪晓望图
作者：张翥
朝代：元

忆昔薄游苕之城，溪光近秋山晚晴。连峰接嶂望不极，惟有白云纵复横。渔村无林树墨色，微风忽起菰蒲声。月从太湖东畔出，直射西塞山前明。人家碧玉壶中住，野舫银河天上行。酒酣时起发长啸，水底直遣鱼龙惊。老晖乡亦此盘礴，安知今我非三生。尽搜万象入奇笔，画与诗境俱峥嵘。吾家苕中有茅屋，京尘满鬓难为情。顿令扁舟夜入梦，万顷鸥波归濯缨。
戊子正月连雪苦寒答段助教天祐吉甫二首
作者：张翥
朝代：元

雪寒浑未解，风力更狂吹。强饭怜君瘦，重裘觉我衰。酒香红面颊，灯影黑须眉。黄鹤山中地，求田已有期。三年冗博士，四海老诗人。同是桑榆日，惟堪曲米春。清羸元寿相，肮脏任长身。微子谁知我，从来懒更真。
戊子正月连雪苦寒答段助教天祐吉甫二首·其一
作者：张翥
朝代：元

雪寒浑未解，风力更狂吹。强饭怜君瘦，重裘觉我衰。酒香红面颊，灯影黑须眉。黄鹤山中地，求田已有期。
戊子正月连雪苦寒答段助教天祐吉甫二首其二
作者：张翥
朝代：元
体裁：五言律诗

三年冗博士，四海老诗人。同是桑榆日，惟堪曲米春。清羸元寿相，肮脏任长身。微子谁知我，从来懒更真。
成居竹有书报甥傅君亮至扬州言其家与外表舅吴仲益及妇家二叔学生韩与玉全家无恙喜甚有怀
作者：张翥
朝代：元

始得平安信，浑纾怅望心。争看尺素字，绝胜万黄金。危甚初秋警，几于平陆沈。蜂屯昱岭上，豨突浙江浔。纵尔驱锋镝，宁逃磔斧砧。官军俄克复，乱首即成擒。城市半焦土，亲朋多好音。已知生有路，暂免泪沾襟。老子欢殊剧，家人酒快斟。狂歌敲手板，醉倒脱头簪。黎庶思苏息，皇天愿照临。国威虽震叠，兵气尚萧森。自顾形骸累，仍嗟岁月侵。怀归畏吏议，承乏念官箴。虎豹关非远，龙蛇水更深。岂无黄石略，虚遣白头吟。落日耿残雪，浮云生夕阴。枯萁闻龁马，疏树见栖禽。松竹荒须理，茅茨破可寻。前身本道士，不是恋山林。
成居竹有诗见寄因郯九成行用韵答之
作者：张翥
朝代：元

归隐山林叹未能，强支世故力难胜。少狂欲作追风骠，老退还如被冻蝇。客赋有愁逾万斛，兵厨无酒可三升。与君为结东家社，珍重衰年护寝兴。
扈从之上京过龙门
作者：张翥
朝代：元

两崖高立色冥冥，仰视空光一罅青。石兀马蹄危不度，水漂龙气暗闻腥。山川壮自开天险，风雨阴疑来鬼灵。我欲重寻旧题处，湿云寒藓满岩扃。
扫花游·落红
作者：张翥
朝代：元
体裁：词

洗春雨急，碎万点胭脂，荡空无影。馆娃骨冷。怅香销尘土，泪殷玉井。莫怨东风，自古佳人薄命。掩鸾镜。纵补得茜瘢，妆坏难整。芳事谁管领。但蜜腻蜂房，藓斑鸳径。一帘昼永。绿阴阴尚有，绛趺痕凝。綵笔招魂，已是繁华梦醒。伫芳景。换西湖、锦云千顷。
扫花游·落红
作者：张翥
朝代：元

洗春雨急，碎万点胭脂，荡空无影。馆娃骨冷。怅香销麝土，泪殷玉井。莫怨东风，自古佳人薄命。掩鸾镜。纵补得茜瘢，妆坏难整。芳事谁管领。但蜜腻蜂房，藓斑鸳径。一帘昼永。绿阴阴尚有，绛趺痕凝。彩笔招魂，已是繁华梦醒。伫芳景。换西湖、锦云千顷。
扫花游落红
作者：张翥
朝代：元

洗春雨急，碎万点胭脂，荡空无影。馆娃骨冷。怅香销麝土，泪殷玉井。莫怨东风，自古佳人薄命。掩鸾镜。纵补得茜瘢，妆坏难整。芳事谁管领。但蜜腻蜂房，藓斑鸳径。一帘画永。绿阴阴尚有，绛趺痕凝。彩笔招魂，已是繁华梦醒。伫芳景。换西湖、锦云千顷。
抱素子作自适图求题
作者：张翥
朝代：元

隐者抱幽素，独行穿杳冥。有诗吟木客，无驾勒山灵。寒涧流沙白，秋云入竹青。携琴向何处，弹与野猿听。
招韩伯清泛湖
作者：张翥
朝代：元

南园携手赏芳红，唤取能歌盛小丛。传与春风留杏萼，明朝开向曲声中。段桥春水绿初柔，便有群凫来上游。好借鸱夷盛酒去，玉箫吹上画船头。
招韩伯清泛湖·其一
作者：张翥
朝代：元

南园携手赏芳红，唤取能歌盛小丛。传与春风留杏萼，明朝开向曲声中。
招韩伯清泛湖·其二
作者：张翥
朝代：元

段桥春水绿初柔，便有群凫来上游。好借鸱夷盛酒去，玉箫吹上画船头。
拾麦吟
作者：张翥
朝代：元
体裁：乐府曲辞

大麦黄，将上场，田家鏺麦村村忙。丈人荷担来何乡，儿牵妪衣妇挈囊。汗流赤日如暴尪，终朝拾穗不盈筐，但求糠秕充饥肠。身不及，青楼娼，风日不别惟膏粱。
挽张伯雨宗契
作者：张翥
朝代：元

一夕星坛蜕羽衣，山灵何许散灵辉。书留真诰陶弘景，名在丹台马子微。海上青骡应远去，垆中白兔想潜飞。风篁后夜还成韵，犹似箫声月下归。鹿巾曾入紫宸朝，归向名山驻绿轺。龟脱生筒无俗累，鹤存瘦骨有仙标。三元饥饭杯犹在，五色香烟火已消。应复神游易仙馆，人间楚些若为招。童稚情亲到白纷，真香几向鹊炉焚。丹成自浣天坛雨，剑解空埋月涧坟。山友分将石刻帖，门人唱得锦飞群。他时会续君前传，刊作青琼板上文。
挽张伯雨宗契·其一
作者：张翥
朝代：元

一夕星坛蜕羽衣，山灵何许散灵辉。书留真诰陶弘景，名在丹台马子微。海上青骡应远去，垆中白兔想潜飞。风篁后夜还成韵，犹似箫声月下归。
挽张伯雨宗契·其三
作者：张翥
朝代：元

童稚情亲到白纷，真香几向鹊炉焚。丹成自浣天坛雨，剑解空埋月涧坟。山友分将石刻帖，门人唱得锦飞群。他时会续君前传，刊作青琼板上文。
挽张伯雨宗契·其二
作者：张翥
朝代：元

鹿巾曾入紫宸朝，归向名山驻绿轺。龟脱生筒无俗累，鹤存瘦骨有仙标。三元饥饭杯犹在，五色香烟火已消。应复神游易仙馆，人间楚些若为招。
授钺
作者：张翥
朝代：元

天子临轩授钺频，东南何处不红巾。铁衣远道三军老，白骨中原万鬼新。烈士精灵虹贯日，仙家谈笑海扬尘。只将满眼凄凉泪，哭尽平生几故人。
摘红英·春雨惜花
作者：张翥
朝代：元

莺声寂。鸠声急。柳烟一片梨云湿。惊人困。教人恨。待到平明，海棠应尽。青无力。红无迹。残香剩粉那禁得。天难准。晴难稳。晚风又起，倚阑争忍。
摘红英春晴中酒
作者：张翥
朝代：元

莺声寂。鸠声急。柳烟一片梨云湿。惊人困。教人恨。待到平明，海棠应尽。青无力。红无迹。残香积粉那禁得。天难准。晴难稳。晚风又起，倚阑争忍。
摸鱼儿
作者：张翥
朝代：元

正匆匆、楚乡秋晚，孤鸿飞过南浦。同来桃叶堪惆怅，一舸载春先去。愁绝处。问那曲阑干，曾听人低语。今宵最苦。向枫树溪桥，芦花野馆，剪烛卧听雨。吴霜鬓，破帽西风怎护。丝丝都是离绪。旧情顿冷新愁重，总付坠鞭词谱。君记取。待雪夜、相思乘兴柴冈路。唱予和汝。要款段随车，轻盈唤酒，重为国香赋。
摸鱼儿
作者：张翥
朝代：元

记苏台、旧时风景，西楼灯火如画。严城月色依然好，无复绮罗游冶。欢意谢。向客里相逢，还又思陶写。金尊翠斝。把锦字新声，红牙小拍，分付倦司马。繁华梦，唤起燕娇莺奼。肯教孤负元夜。楚芳玉润吴兰媚，一曲夕阳西下。沉醉罢。君试问、人生谁是无情者。先生归也。但留意江南，杏花春雨，和泪在罗帕。
摸鱼儿
作者：张翥
朝代：元
体裁：词

记苏台、旧时风景，西楼灯火如画。严城月色依然好，无复绮罗游冶。欢意谢。向客里相逢，还有思陶写。金尊翠斝。把锦字新声，红牙小拍，分付倦司马。繁华梦，唤起燕娇莺奼。肯教孤负元夜。楚芳玉润吴兰媚，一曲夕阳西下。沉醉罢。君试问、人生谁是无情者。先生归也。但留意江南，杏花春雨，和泪在罗帕。
摸鱼儿
作者：张翥
朝代：元
体裁：词

过花朝、淡烟轻雨，东风还又春社。客怀不断还家梦，只泥酒杯陶写。孤馆夜。甚浓醉、无人知道归来也。兰灯半灺。任赋就鱼笺，弦抛玉轸，谁念倦司马。长安市，几度携尊命驾。空惊游兴衰谢。醉乡天地无今古，争得一襟潇洒。春纵冶。便不饮、从教团雪揉花打。觥筹已罢。笑蜾蠃螟蛉，吾今真止，为报独醒者。
摸鱼儿
作者：张翥
朝代：元

过花朝、淡烟轻雨，东风还又春社。客怀不断还家梦，只泥酒杯陶写。孤馆夜。甚浓醉、无人知道归来也。兰灯半灺。任赋就鱼笺，弦抛玉轸，谁念倦司马。长安市，几度携尊命驾。空惊游兴衰谢。醉乡天地无今古，争得一襟萧洒。春纵冶。便不饮、从教团雪揉花打。觥筹已罢。笑蜾嬴螟蛉，吾今真止，为报独醒者。
摸鱼儿
作者：张翥
朝代：元
体裁：词

问西湖、旧家儿女，香魂还又连理。多情欲赋双蕖怨，闲却满奁秋意。娇旖旎。爱照影、红妆一样新梳洗。王孙正拟。唤翠袖轻歌，玉筝低按，凉夜为花醉。鸳鸯浦，凄断凌波梦里。空怜心苦丝脆。吴娃小艇应偷采，一道绿萍犹碎。君试记。还怕是、西风吹作行云起。阑干谩倚。便载酒重来，寻芳已晚，余恨渺烟水。
摸鱼儿·春日西湖泛舟
作者：张翥
朝代：元

涨西湖、半篙新雨，曲尘波外风软。兰舟同上鸳鸯浦，天气嫩寒轻暖。帘半卷。度一缕、歌云不碍桃花扇。莺娇燕婉。任狂客无肠，王孙有恨，莫放酒杯浅。垂杨岸，何处红亭翠馆。如今游兴全懒。山容水态依然好，惟有绮罗云散。君不见。歌舞地、青芜满目成秋苑。斜阳又晚。正落絮飞花，将春欲去，目送水天远。
摸鱼儿·春日西湖泛舟
作者：张翥
朝代：元
体裁：词

涨西湖、半篙新雨，曲尘波外风软。兰舟同上鸳鸯浦，天气嫩寒轻暖。帘半卷，度一缕、歌云不碍桃花扇。莺娇燕婉。任狂客无肠，王孙有恨，莫放酒杯浅。
垂杨岸，何处红亭翠馆。如今游兴全懒。山容水态依然好，惟有绮罗云散。君不见，歌舞地、青芜满目成秋苑。斜阳又晚。正落絮飞花，将春欲去，目送水天远。
摸鱼儿·春日西湖泛舟
作者：张翥
朝代：元
体裁：词

涨西湖、半篙新雨，曲尘波外风软。兰舟同上鸳鸯浦，天气嫩寒轻暖。帘半捲。度一缕、歌云不碍桃花扇。莺娇燕婉。任狂客无肠，王孙有恨，莫放酒杯浅。垂杨岸，何处红亭翠馆。如今游兴全懒。山容水态依然好，惟有绮罗云散。君不见。歌舞地、青芜满目成秋苑。斜阳又晚。正落絮飞花，将春欲去，目送水天远。
摸鱼儿·赋湘云
作者：张翥
朝代：元

问湘南、有云多少，不应长是为雨。平生宋玉缘情老，赢得鬓丝如许。歌又舞。更一曲琵琶，昵昵如私语。闲悲浪苦。怪旧日青衫，空流泪满，不解画眉妩。空凝伫。十二峰前路阻。相逢知在何处。今朝重见春风手，仍听旧弹金缕。君且住。怕望断、蘅皋日暮伤离绪。新声自谱。把江北江南，今愁往恨，尽入断肠句。
摸鱼儿·钱万户宜之邀予赋瑶台景
作者：张翥
朝代：元
体裁：词

甚瑶台、翠鸾雏小。风流占断妍景。数声何处啼春胜，帘捲晓窗人静。天气困。梳未稳、绿鬟倭堕临妆镜。懒娴倦整。待铰个金花，眉尖双雁，还怯剪刀冷。仙家好，十二行云路迥。牢笼芳梦不定。多情正要人拘管，无奈绿昏红暝。乘酒兴。携两袖、天风飞上蓬莱顶。阑干独凭。为唤玉笙来，霓裳按舞，和月醉花影。
摸鱼儿·题熊伯宜藏梅花卷子
作者：张翥
朝代：元

记西湖、水边曾见，查牙老树如此。冰痕冷沁苔枝雪，的皪数花才试。天也似。爱玉质、清高不久闲红紫。孤山处士。总赋得招魂，烟荒雨暗，寂寞抱香死。春风笔，休忆深宫旧事。添人多恨多思。墨池雪岭三生梦，唤起缟衣仙子。仍独自。伴瘦影、黄昏和月窥窗纸。声声字字。写不尽江南，闲愁万斛，诉与绿衣使。
摸鱼儿·题熊伯宜藏梅花卷子
作者：张翥
朝代：元
体裁：词

记西湖、水边曾见，查牙老树如此。冰痕冷沁苔枝雪，的皪数花才试。天也似。爱玉质、清高不入闲红紫。孤山处士。总赋得招魂，烟荒雨暗，寂寞抱香死。春风笔，休忆深宫旧事。添人多恨多思。墨池雪岭三生梦，唤起缟衣仙子。仍独自。伴瘦影、黄昏和月窥窗纸。声声字字。写不尽江南，闲愁万斛，诉与绿衣使。
摸鱼儿临川春游，连日病酒，赋此止之
作者：张翥
朝代：元

过花朝、淡烟轻雨，东风还又春社。客怀不断还家梦，只泥酒杯陶写。孤馆夜。甚浓醉、无人知道归来也。兰灯半＊。任赋就鱼笺，弦抛玉轸，谁念倦司马。长安市，几度携尊命驾。空惊游兴衰谢。醉乡天地无今古，争得一襟萧洒。春纵冶。便不饮、从教团雪揉花打。觥筹已罢。笑蜾嬴螟蛉，吾今真止，为报独醒者。
摸鱼儿元夕，吴门姚子章席上，同柯敬仲赋
作者：张翥
朝代：元

作轴，末语及之。楚芳吴兰二妓名记苏台、旧时风景，西楼灯火如画。严城月色依然好，无复绮罗游冶。欢意谢。向客里相逢，还又思陶写。金尊翠＊。把锦字新声，红牙小拍，分付倦司马。繁华梦，唤起燕娇莺＊。肯教孤负元夜。楚芳玉润吴兰媚，一曲夕阳西下。沉醉罢。君试问、人生谁是无情者。先生归也。但留意江南，杏花春雨，和泪在罗帕。
摸鱼儿春日西湖泛舟
作者：张翥
朝代：元

涨西湖、半篙新雨，麯尘波外风软。兰舟同上鸳鸯浦，天气嫩寒轻暖。帘半卷，度一缕、歌云不碍桃花扇。莺娇燕婉。任狂客无肠，王孙有恨，莫放酒杯浅。垂杨岸、何处红亭翠馆？如今游兴全懒。山容水态依然好，惟有绮罗云散。君不见，歌舞地，青芜满目成秋苑。斜阳又晚，正落絮飞花，将春欲去，目断水天远。
摸鱼儿王季境湖亭，莲花中双头一枝，邀予
作者：张翥
朝代：元

问西湖、旧家儿女，香魂还又连理。多情欲赋双蕖怨，闲却满奁秋意。娇旖旎。爱照影、红妆一样新梳洗。王孙正拟。唤翠袖轻歌，玉筝低按，凉夜为花醉。鸳鸯浦，凄断凌波梦里。空怜心苦丝脆。吴娃小艇应偷采，一道绿萍犹碎。君试记。还怕是、西风吹作行云起。阑干谩倚。便栽酒重来，寻芳已晚，余恨渺烟水。
摸鱼儿赋湘云
作者：张翥
朝代：元

问湘南、有云多少，不应长是为雨。平生宋玉缘情老，赢得鬓丝如许。歌又舞。更一曲琵琶，昵昵如私语。闲悲浪苦。怪旧日青衫，空流泪满，不解画眉妩。空凝伫。十二峰前路阻。相逢知在何处。今朝重见春风手，仍听旧弹金缕。君且住。怕望断、蘅＊日暮伤离绪。新声自谱。把江北江南，今愁往恨，尽入断肠句。
摸鱼儿送黄任伯归丰城，时任伯放其妾还家
作者：张翥
朝代：元

正匆匆、楚乡秋晚，孤鸿飞过南浦。同来桃叶堪惆怅，一舸载春先去。愁绝处。问那曲阑干，曾听人低语。今宵最苦。向枫树溪桥，芦花野馆，翦烛卧听雨。吴霜鬓，破帽西风怎护。丝丝都是离绪。旧情顿冷新愁重，总付坠鞭词谱。君记取。待雪夜、相思乘兴柴冈路。唱予和汝。要款段随车，轻盈唤酒，重为国香赋。
摸鱼儿钱万户宜之邀予赋瑶台景
作者：张翥
朝代：元

甚瑶台、翠鸾雏小。风流占断妍景。数声何处啼春胜，帘卷晓窗人静。天气困。梳未稳、绿鬟倭堕临妆镜。懒羞倦整。待铰个金花，眉夫双雁，还怯剪刀冷。仙家好，十二行云路迥。牢笼芳梦不定。多情正要人拘管，无柰绿昏红暝。乘酒兴。携两袖、天风飞上蓬莱顶。阑干独凭。为唤玉笙来，霓裳按舞，和月醉花影。
摸鱼儿题熊伯宜藏梅花卷子
作者：张翥
朝代：元

记西湖、水边曾见，查牙老树如此。冰痕冷沁苔枝雪，的＊数花才试。天也似。爱玉质、清高不久闲红紫。孤山处士。总赋得招魂，烟荒雨暗，寂寞抱香死。春风笔，休忆深宫旧事。添人多恨多思。墨池雪岭三生梦，唤起缟衣仙子。仍独自。伴瘦影、黄昏和月窥窗纸。声声字字。写不尽江南，闲愁万斛，诉与绿衣使。
故御史王楚鳌元戴为临川王伯达三画求题
作者：张翥
朝代：元

双凤山人茅作屋，五云阁吏绣为衣。写将潇洒沧洲趣，留待风流二老归。岁月无情遗墨在，江湖多事宿心违。寒藤古木江西道，惟有当年白雁飞。罨画溪头春水波，美人兰棹远来过。杯如贺老稽山酒，曲有吴儿小海歌。楼馆云晴空翠湿，汀洲花暗夕阳多。只今粉墨馀高致，愁绝樵风冷薜萝。小吏堞前烟水空，淮山无数直丛丛。使君援笔写秋色，舟子唱桡乘晚风。几处渔家依落木，半汀残照下飞鸿。白云望断仙游远，应在蓬莱碧海中。
故御史王楚鳌元戴为临川王伯达三画求题·其一
作者：张翥
朝代：元

双凤山人茅作屋，五云阁吏绣为衣。写将潇洒沧洲趣，留待风流二老归。岁月无情遗墨在，江湖多事宿心违。寒藤古木江西道，惟有当年白雁飞。
故御史王楚鳌元戴为临川王伯达三画求题·其三
作者：张翥
朝代：元

小吏堞前烟水空，淮山无数直丛丛。使君援笔写秋色，舟子唱桡乘晚风。几处渔家依落木，半汀残照下飞鸿。白云望断仙游远，应在蓬莱碧海中。
故御史王楚鳌元戴为临川王伯达三画求题·其二
作者：张翥
朝代：元

罨画溪头春水波，美人兰棹远来过。杯如贺老稽山酒，曲有吴儿小海歌。楼馆云晴空翠湿，汀洲花暗夕阳多。只今粉墨馀高致，愁绝樵风冷薜萝。
散木轩为陈则虚高士赋
作者：张翥
朝代：元

散木轩中一散仙，形虽如槁气苍然。路松正自为明误，社栎还因不用全。梁栋无心聊阅世，山林有地可长年。碧窗日静忘机事，悟得南华第四篇。
数日北风兴怀过海诸友
作者：张翥
朝代：元

数日好风色，行人应到家。秋花香独耐，寒雁字多斜。薄饮无长酒，轻行有小车。吾心何尔汝，聊复度年华。
文昌楼望月时家已归浙上
作者：张翥
朝代：元

今夜溪楼月，登临倍惘然。电光何处雨，风色欲秋天。历历灯缘岸，依依笛起船。江湖归路渺，回首白鸥前。
无题
作者：张翥
朝代：元

见时略略望遥遥，有月阑干待袖招。得巧蜘蛛丝缕细，传声鹦鹉舌关娇。仙家弦管宁无谱，天上星河亦有桥。云雨或时消息断，不如朝暮石城潮。
早出北城迎社稷香舆
作者：张翥
朝代：元

我如老马怯征鞍，推起东窗欲起难。昨日风雷驱雹过，满衣明月五更寒。
早发潞阳驿
作者：张翥
朝代：元

征车如水辔如丝，望入金河欲曙时。万里山川环拱抱，九天宫阙起参差。风林泥泥秋多露，野淀棱棱晓有澌。三十馀年观国愿，白头今日到京师。
昆山寺
作者：张翥
朝代：元

昆山突兀摩空苍，寺幽更枕山之阳。松杉高出人境外，楼阁半在天中央。日照檐楹分杳霭，风回廊庑添清凉。谷声远合蒲牢韵，林近时闻薝卜香。红尘咫尺到不得，黄金地面生辉光。我疑意在融结际，真宰用意非寻常。云埋烟蔽岁月古，未与时会犹潜藏。一旦宝像顿发见，果闻玉磬鸣高冈。二生开示此经始，源流既浚深必长。乃知景物不自胜，惟人方可存其纲。
春从天上来
作者：张翥
朝代：元

袅袅秋风。听响彻云间，彩凤啼雄。嬴女飞下，玉佩玲珑。肠断十二台空。渺霜天如海，写不尽、楚客情浓。烛销红。更锵金振羽，变徵移宫。扬州旧时月色，叹水调如今，离唱谁工。露叶残蛾，蟾花遗粉，寂寞琼树香中。问坡仙何处，沧江上、鹤梦无踪。思难穷。把一襟幽怨，吹与鱼龙。
春从天上来·同王继学宪使赋
作者：张翥
朝代：元

十里红楼。问声价如今，谁满扬州。白发书记，此日重游。听取席上名讴。拥冰弦斜伫，更为我、敛笑凝眸。觅黄骝。看端端怎比，楚楚风流。殷勤砑绫小草，写不尽宫妆，一段春柔。淡水疏花，知谁消受，几度帘卷香收。怕巫娥归去，空惆怅、梦断情留。把离愁。付行云行雨，楚尾吴头。
春从天上来·同王继学宪使赋
作者：张翥
朝代：元
体裁：词

十里红楼。问声价如今，谁满扬州。白发书记，此日重游。听取席上名讴。拥冰弦斜伫，更为我、敛笑凝眸。觅黄骝。看端端怎比，楚楚风流。殷勤砑绫小草，写不尽宫妆，一段春柔。淡水疏花，知谁消受，几度帘捲香收。怕巫娥归去，空惆怅、梦断情留。把离愁。付行云行雨，楚尾吴头。
春从天上来同王继学宪使赋
作者：张翥
朝代：元

十里红楼。问声价如今，谁满扬州。白发书记，此日重游。听取席上名讴。拥冰弦斜伫，更为我、敛笑凝眸。觅黄骝。看端端怎比，楚楚风流。殷勤砑绫小草，写不尽宫汝，一段春柔。淡水疏花，知谁消受，几度帘卷香收。怕巫娥归去，空惆怅、梦断情留。把离愁。付行云行雨，楚尾吴
春从天上来广陵冬夜，与松云子论五音二变
作者：张翥
朝代：元

还相为宫，犁然律吕之均，雅俗之应也。不觉漏下，月满霜空，神情爽发。松云子吹春从天上来曲，音韵凄远。予亦飘然作霞外飞仙想，因倚歌和之，用纪客次胜趣。是夕丙子孟冬十又三夕也袅袅秋风。听响彻云间，彩凤啼雄。嬴女飞下，玉佩玲珑。肠断十二台空。渺霜天如海，写不尽、楚客情浓。烛销红。更锵金振羽，变徵移宫。扬州旧时月色，叹水调如今，离唱谁工。露叶残蛾，蟾花遗粉，寂寞琼树香中。问坡仙何处，沧江上、鹤梦无踪。思难穷。把一襟幽怨，吹与鱼
春日偕监中士友游南城
作者：张翥
朝代：元

楼阁参差紫翠间，微风不动綵云閒。柳垂禁籞丝千尺，水绕宫沟玉一环。春树鸟鸣圆似筦，夕阳驼影兀如山。醉鞭缓缓吟归去，灯火城东未掩关。
春日小轩独坐
作者：张翥
朝代：元

江南棕笋正时新，滋味还思养病身。暮雨过云初有电，老莺啼树已无春。虚名晚合徒多累，同辈生存仅数人。净扫虚轩炷香坐，只将篇什拟心神。
春日怀柯敬仲博士
作者：张翥
朝代：元

建章莺啭曙光初，上直门开漏点疏。花拥西清森仗卫，星临东壁焕图书。汉庭长者多推毂，楚国骚人久卜居。为问五云仙阁吏，綵毫春咏近何如。
春日泛湖陪李旻德融席上作
作者：张翥
朝代：元

春来浑不到湖边，偶逐东风上画船。花气暖流黄鸟岸，水光晴展白鸥天。绿尊兴极频呼酒，银管声高正辊弦。我比放翁应更放，看花不独海棠颠。
春日游王公亮南墅
作者：张翥
朝代：元

人家星散住村墟，第二港头潮水初。蛱蝶一阑花院落，乌犍千亩雨犁锄。养鱼已得陶朱法，种树还抄汜胜书。兴熟不辞归路远，醉扶斜日上柴车。
春闱和周伯温韵呈同院
作者：张翥
朝代：元

鼓角声中漏未终，衣寒官烛屡销红。百年海岳回元气，一代文章有古风。仙掌露漙金沆瀣，觚棱雪散玉玲珑。祗惭白首河汾客，得与群贤此会同。
昭君怨
作者：张翥
朝代：元

队队毡车细马。簇拥阏氏如画。却胜汉宫人。闭长门。看取蛾眉妒宠。身后谁如遗冢。千载草青青。有芳名。
昭君怨昔人赋昭君词，多写其红悲绿怨，作
作者：张翥
朝代：元

队队毡车细马。簇拥＊氏如画。却胜汉宫人。闭长门，看取蛾眉妒宠。身后谁如遗冢。千载草青青。有芳名。
暮春偶作
作者：张翥
朝代：元

瞢腾睡思酒频中，潦倒吟怀语不工。燕子人家春复夏，楝花时候雨兼风。青林脱虱成蝴蝶，白水鸣蛙抱活东。甚欲相从问丹诀，顶间朱橘几时红。
暮春有感次刘监丞
作者：张翥
朝代：元

二鸟宁容一处囚，能鸣何似不鸣休。来今往古无穷事，剩水残山总是愁。欲识碧云须丽句，拟裁白雪欠名讴。强颜未得投簪去，一濯尘缨万古流。
暴疾卧草堂
作者：张翥
朝代：元

伏枕朝佣起，惟将药裹亲。纷纭眼前事，憔悴病中身。宿露浓于雨，秋花好似春。最嫌姜桂绝，无处乞诸邻。
暴风
作者：张翥
朝代：元

闭户复闭户，黄尘千丈生。不雨草无色，冲风人倒行。游子念乡土，腐儒忧甲兵。狂吹不肯息，终夜为心惊。
最高楼·为山村仇先生寿
作者：张翥
朝代：元

方寸地，七十四年春。世事几浮云。躬行斋内蒲团稳，耆英社里酒杯频。日追游，时啸咏，任天真。喜女嫁男婚今已毕。便束帛安车那肯出。无一事，挂闲身。西湖鸥鹭长为侣，北山猿鹤莫移文。愿年年，汤饼会，乐情亲。
最高楼为山村仇先生寿
作者：张翥
朝代：元

方寸地，七十四年春。世事几浮云。躬行斋内蒲团稳，耆英社里酒杯频。日追游，时啸咏，任天真。喜女嫁男婚今已毕。便束帛安车那肯出。无一事，挂闲身。西湖鸥鹭长为侣，北山猿鹤莫移文。愿年年，汤饼会，
有客有客在门崔嵬高盖华轩起欲与之语言已叱仆夫回辕
作者：张翥
朝代：元

宁不少忍须臾，谓我巷不容车。北望豪家是趋，堂上有筝有竽。盛衰相寻无端，媒劳恩绝则然。还坐自乐我閒，勿谓无知绝弦。
有客有客在门崔嵬高盖华轩起欲与之语言已叱仆夫回辕·其一
作者：张翥
朝代：元

宁不少忍须臾，谓我巷不容车。北望豪家是趋，堂上有筝有竽。
有客有客在门崔嵬高盖华轩起欲与之语言已叱仆夫回辕·其二
作者：张翥
朝代：元

盛衰相寻无端，媒劳恩绝则然。还坐自乐我閒，勿谓无知绝弦。
有旨翥领宋史刊于江浙次东阿站
作者：张翥
朝代：元

南来十五驿，幽绝独斯亭。下榻月初上，捲帘山更青。干时嗟暮齿，从事厌劳形。寂寞江云外，谁知有使星。
望江
作者：张翥
朝代：元

寒潮已退大江空，不见来鸥与去鸿。半岭綵霞缠落日，一川红树照西风。鲁连蹈海英灵远，王粲登楼感慨同。径欲投竿会稽石，得鱼为饱浙河东。
望海潮
作者：张翥
朝代：元

扶桑何许，蓬莱何处，沧海一望漫漫。精卫解填，鼋鼍可驾，凌波直度三韩。云气有无间。只是天是水，无地无山。赑屃鳌掀，飓风俄起书生寒。从今不数鲵桓。羡秦人采药，龙伯垂竿。槎信未来，珠光暗徙，群仙约我骖鸾。长啸壮怀宽。且振衣绝顶，酾酒长澜。挥手相招，片帆飞趁暮潮还。
望海潮
作者：张翥
朝代：元
体裁：词

扶桑何许，蓬莱何处，沧海一望漫漫。精卫解填，鼋鼍可驾，凌波直度三韩。云气有无间。只是天是水，无地无山。赑屃鳌掀，飓风俄起昼生寒。从今不数鲵桓。羡秦人采药，龙伯垂竿。槎信未来，珠光暗徙，群仙约我骖鸾。长啸壮怀宽。且振衣绝顶，酾酒长澜。挥手相招，片帆飞趁暮潮还。
望海潮丁巳清明日，登定海县招宝山望海
作者：张翥
朝代：元

扶桑何许，蓬莱何处，沧海一望漫漫。精卫解填，鼋鼍可驾，凌波直度三韩。云气有无间。只是天是水，无地无山。＊＊鳌掀，飓风俄起书生寒。从今不数鲵桓。羡秦人采药，龙伯垂竿。槎信未来，珠光暗徙，群仙约我参鸾。长啸壮怀宽。且振衣绝顶，酾酒长澜。挥手相招，片帆飞趁暮
朝中措湖堤晚归，望葛领诸山倒影水中，昔
作者：张翥
朝代：元
体裁：词

梅花处处满枝开。酒力荡吟怀。烟染藏鸦万缕，东风扶起春来。幽禽啼树，戏鱼跳日，水碧如苔。若个仙翁画得，翠微倒影楼台。
木兰花慢·次韵陈见心文学孤山问梅
作者：张翥
朝代：元
体裁：词

爱西湖千树，曾几度，为携尊。向柳外停桡，苔边待鹤，酒熟诗温。瀛洲旧时月色，怅荒凉、惟有数枝存。天上梨花成梦，江南桃叶移根。如今憔悴客愁村。难返暗香魂。甚岁晚春迟，角寒笛晓，雪暗云昏。登临不堪寄目，但青山、隐隐月纷纷。再约与君同醉，从他啄木敲门。
木兰花慢·题红犀扇面
作者：张翥
朝代：元

记西湖送别，曾共绾，绿杨丝。怅水去云回，佳期杳渺，远梦参差。重来访邻寻里，爱卿卿、不减旧风姿。不着银筝清怨，难题纨扇相思。暗香销尽合欢枝。留在锦囊诗。又越北闽南，秋随雁影，花老莺儿。应缘采春情重，便鉴湖、春色恋微之。扶起晓窗残醉，潮平月落多时。
木兰花慢·题红犀扇面
作者：张翥
朝代：元
体裁：词

记西湖送别，曾共绾，绿杨丝。怅水去云回，佳期杳渺，远梦参差。重来访邻寻里，爱卿卿、不减旧风姿。不著银筝清怨，难题纨扇相思。暗香销尽合欢枝。留在锦囊诗。又越北闽南，秋随雁影，花老莺儿。应缘采春情重，便鉴湖、春色恋微之。扶起晓窗残醉，潮平月落多时。
木兰花慢次韵陈见心文学孤山问梅
作者：张翥
朝代：元

压西湖千树，曾几度，为携尊。向柳外停桡，苔边待鹤，酒熟诗温。瀛洲旧时月色，怅荒凉、惟有数枝存。天上梨花成梦，江南桃叶移根。如今憔悴客愁村。难返暗香魂。甚岁晚春迟，角寒笛晓，雪暗云昏。登临不甚寄目，但青山、隐隐月纷纷。再约与君同醉，从他啄木敲门。
木兰花慢题红犀扇面
作者：张翥
朝代：元

记西湖送别，曾共绾，绿杨丝。怅水去云回，佳期杳渺，远梦参差。重来访邻寻里，爱卿卿、不减旧风姿。不着银筝清怨，难题纨扇相思。暗香销尽合欢枝。留在锦囊诗。又越北闽南，秋随雁影，花老莺儿。应缘采春情重，便＊湖、春色恋微之。扶起晓窗残醉，潮平月落多时。
朱翁子负薪卷
作者：张翥
朝代：元

富贵危机解杀身，是非千古付樵人。当时长史魂应悔，不向山中只负薪。
杂诗七首
作者：张翥
朝代：元

先人有夙训，闻在幼壮时。岂意衰暮日，乃复新验之。茫茫上天理，讵可私臆知。百年大化中，流浪从推移。信彼杞忧者，徒为众所嗤。叔子邻家儿，探环记前身。次律求师后，一悟了宿因。我亦清源洞，蜕骨岩下人。误堕声利区，驱驰丧其真。所以付樽酒，都忘贱与贫。惜无还丹术，高举遗世尘。悠悠笙鹤期，旷望三山津。寒日迫县车，寸阴老愈惜。晨趋理公务，暮返亲坟籍。究往发孤愤，思来抱深惕。理惬复相忘，神劬聊一息。湛然拥襟坐，栩栩鼻端白。千龄与化终，不朽在方策。圣哲有明训，学道庶自益。寒夜何皛皛，中庭积繁霜。天风下河汉，万里流玉光。羽衣四三人，各乘白凤凰。笙响发空际，游云高驰翔。无缘执霞佩，揽结双明珰。愿托月中桂，终古有馀芳。陇坂何崎岖，行人且复止。直上望晴川，遥遥忆乡里。流离肝肠断，悲歌不能已。一身已遐征，永念同室子。何殊转蓬科，随风四散起。虽得同根生，不得同根死。吾洒古今泪，多于陇头水。春江采瑶草，将以伸缱绻。初期拾翠洲，复道滋兰畹。美人隔花深，歌竟瑶瑟偃。临流不可见，恍忽心未稳。佳时难骤得，鶗鴂鸣已晚。祇有千古思，绵绵楚波远。黎丘之丈人，归路逢奇鬼。既为鬼所惑，又复鬼其子。夏南滑蜀梁，俯影明月里。背走谓伏鬼，而又鬼诸已。此皆非鬼者，特以疑故死。憧憧奸佞徒，情状实鬼尔。匿迹不自惭，胡为满朝市。河淮厌兵祸，城邑多荒榛。百里无几家，但见风起尘。燕雀归果树，豺虎饥食人。乡来脂膏地，死骨今如银。流亡使复业，牛种当及春。安得百龚召，错落为拊循。征讨尚未息，奈何尔遗民。
杂诗七首·其一
作者：张翥
朝代：元

先人有夙训，闻在幼壮时。岂意衰暮日，乃复新验之。茫茫上天理，讵可私臆知。百年大化中，流浪从推移。信彼杞忧者，徒为众所嗤。
杂诗七首·其七
作者：张翥
朝代：元

河淮厌兵祸，城邑多荒榛。百里无几家，但见风起尘。燕雀归果树，豺虎饥食人。乡来脂膏地，死骨今如银。流亡使复业，牛种当及春。安得百龚召，错落为拊循。征讨尚未息，奈何尔遗民。
杂诗七首·其三
作者：张翥
朝代：元

寒日迫县车，寸阴老愈惜。晨趋理公务，暮返亲坟籍。究往发孤愤，思来抱深惕。理惬复相忘，神劬聊一息。湛然拥襟坐，栩栩鼻端白。千龄与化终，不朽在方策。圣哲有明训，学道庶自益。
杂诗七首·其二
作者：张翥
朝代：元

叔子邻家儿，探环记前身。次律求师后，一悟了宿因。我亦清源洞，蜕骨岩下人。误堕声利区，驱驰丧其真。所以付樽酒，都忘贱与贫。惜无还丹术，高举遗世尘。悠悠笙鹤期，旷望三山津。
杂诗七首·其五
作者：张翥
朝代：元

陇坂何崎岖，行人且复止。直上望晴川，遥遥忆乡里。流离肝肠断，悲歌不能已。一身已遐征，永念同室子。何殊转蓬科，随风四散起。虽得同根生，不得同根死。吾洒古今泪，多于陇头水。
杂诗七首·其六
作者：张翥
朝代：元

春江采瑶草，将以伸缱绻。初期拾翠洲，复道滋兰畹。美人隔花深，歌竟瑶瑟偃。临流不可见，恍忽心未稳。佳时难骤得，鶗鴂鸣已晚。祇有千古思，绵绵楚波远。黎丘之丈人，归路逢奇鬼。既为鬼所惑，又复鬼其子。夏南滑蜀梁，俯影明月里。背走谓伏鬼，而又鬼诸已。此皆非鬼者，特以疑故死。憧憧奸佞徒，情状实鬼尔。匿迹不自惭，胡为满朝市。
杂诗七首·其四
作者：张翥
朝代：元

寒夜何皛皛，中庭积繁霜。天风下河汉，万里流玉光。羽衣四三人，各乘白凤凰。笙响发空际，游云高驰翔。无缘执霞佩，揽结双明珰。愿托月中桂，终古有馀芳。
李克约饷腊梅并诗用韵答之
作者：张翥
朝代：元

空谷佳人缟袂单，淡黄衫薄护春寒。色欺隐者山中桂，香逼骚灵畹里兰。鸟吐粟金妆处巧，蜂留蜜滓鍊来乾。数枝乞与吟窗供，温水铜瓶自插看。
杏叶黄
作者：张翥
朝代：元

杏叶黄，杏叶黄。胡蝶双飞来，飞来东家墙。东家女儿绣衣裳，可怜胡蝶惜流芳，妆鬓无心苏合香。起弹床上筝，自歌杏叶黄。杏叶青时君去乡，坐见黄落思断肠，安得致之在我傍。君不来，天繁霜。
松巢为潜川谢尧章作
作者：张翥
朝代：元

林栖有隐君，结构出尘氛。就树遮青雨，牵萝补白云。双鸠从此拙，独鹤与平分。华屋非无数，山中了不闻。
桂枝香
作者：张翥
朝代：元
体裁：词

天香万斛。尽贮入魏台，辟寒金粟。谁唤仙娥睡起，露妆烟沐。翠云裙袖黄云袜，倚秋风、乍惊郎目。恨无明月，高烧蜡炬，分阴丛绿。深照见、凉禽并宿。爱摇滟璚杯，花影堪掬。寸梦丝缘旧约，尚堪重续。何时卜隐西湖上，葺缃荷、芳杜为屋。小山人远，魂招不来，谩歌遗曲。
桂枝香赏桂杨氏山园，夜饮花下有作
作者：张翥
朝代：元

天香万斛。尽贮入魏台，辟寒金粟。谁唤仙娥睡起，露妆烟沐。翠云裙袖黄云袜，倚秋风、乍惊郎目。恨无明月，高烧蜡炬，分阴丛绿。深照见、凉禽并宿。爱摇滟琼杯，花影堪掬。寸梦丝缘旧约，尚堪重续。何时卜隐西湖上，葺缃荷、芳杜为屋。小山人远，魂招不来，谩歌遗曲。
梅隐为蕃禧观余道士作二首
作者：张翥
朝代：元

隐者多幽事，锄云自种梅。几盘山径术，强半雪莓苔。拾药泥丹灶，浮香入酒杯。时时霞上友，清晓踏寒来。茅屋西林下，逋仙恐是君。支筇鹤外见，哦句竹边闻。老树春常早，空山雪不分。道人无梦久，何处觅梨云。
梅隐为蕃禧观余道士作二首·其一
作者：张翥
朝代：元

隐者多幽事，锄云自种梅。几盘山径术，强半雪莓苔。拾药泥丹灶，浮香入酒杯。时时霞上友，清晓踏寒来。
梅隐为蕃禧观余道士作二首其二
作者：张翥
朝代：元
体裁：五言律诗

茅屋西林下，逋仙恐是君。支筇鹤外见，哦句竹边闻。老树春常早，空山雪不分。道人无梦久，何处觅梨云。
梅隐为蕃禧观余道士作二首寄云门僧若邪溪兼题其松风阁二首·其一
作者：张翥
朝代：元
体裁：五言律诗

闻道邪溪叟，高年出寺迟。眉毫长几许，布衲破多时。挂锡鹤移树，翻经花满池。相望一江水，岁晚赴幽期。
梅雪斋为紫霄宫杨逢宾题
作者：张翥
朝代：元

雪树生香满佩巾，紫霄最上集仙真。苔荒鹤迹浑无路，花暗笙声不见人。瑶圃月寒通白晓，丹台云暖驻长春。莫教流水山前去，恐似桃源客问津。
次倪元镇张伯雨锡山倡和之什
作者：张翥
朝代：元

鹤在青林凤在阿，骚人行处有吟窝。西风落木秋来早，南国浮云入暮多。欲赋朱华临邺水，可堪白芷怨湘波。期君不负湖山约，来听吴侬欸乃歌。
次曹娥江
作者：张翥
朝代：元

庙貌丹青古，碑词风雨讹。珓投估客拜，神降女巫歌。沙灶烧盐速，潮船聚堰多。贞魂招不得，挥泪大江波。
次杜德常佥院韵
作者：张翥
朝代：元

鳌禁欣同直，高閒胜俗忙。露花迎夕敛，风树借秋凉。太史兰台笔，郎官粉署香。时时铃索静，有喜到岩廊。
次石门驿
作者：张翥
朝代：元

投老复行役，江湖秋兴悲。舣舟黄落处，欹枕黑甜时。燕闰归何晚，鸥晴浴故迟。不妨无事饮，聊遣有情痴。
次福青宏路站州守林清源邀饮治所
作者：张翥
朝代：元

酒家篱落隔青棕，更在轻烟细雨中。绕郭好山横野碧，缘溪芳树立春红。故人雪鬓年年老，太守风谣处处同。十载相逢又相别，不堪回首海云东。
次韵刘伯贞与金山即休了长老唱和
作者：张翥
朝代：元

老禅居处水云重，此地纤尘不可容。潮色平铺无际海，日光先上最高峰。踏花佛驭红牙象，献宝神骑白耳龙。第一江山第一座，几时来听讲时钟。
次韵莫景行秋雨喜晴
作者：张翥
朝代：元

苦热不可忍，汗肤鳞甲生。雨分何处落，月在半天明。虫语迎秋早，川光入夜清。得凉忘坐久，河汉忽西倾。
次韵闽僧秀嵓寄竹溪僧
作者：张翥
朝代：元

峰北峰南法界中，杖藜来往夕阳钟。时过花洞逢游鹿，夜咒珠台放钓龙。七字诗才清似水，三生骨相古于松。羡师方外全无事，只个蒲团又过冬。望入南云无去鸿，凭谁持饷一瓶空。诗来万里燕台下，寺在三山冶县东。戏瓦空中惟见水，挂幡窗外自摇风。我今也拟辞簪绂，去作岩居三老翁。
次韵闽僧秀嵓寄竹溪僧·其一
作者：张翥
朝代：元

峰北峰南法界中，杖藜来往夕阳钟。时过花洞逢游鹿，夜咒珠台放钓龙。七字诗才清似水，三生骨相古于松。羡师方外全无事，只个蒲团又过冬。
次韵闽僧秀嵓寄竹溪僧·其二
作者：张翥
朝代：元

望入南云无去鸿，凭谁持饷一瓶空。诗来万里燕台下，寺在三山冶县东。戏瓦空中惟见水，挂幡窗外自摇风。我今也拟辞簪绂，去作岩居三老翁。
次韵题大雷山桃源汪氏桃隐
作者：张翥
朝代：元

幽甚南雷路，尝闻故老传。墟通卖鱼碶，潮入种蚶田。棂子浑成树，桃花不计年。山中多佛寺，灯火肃芊芊。南北二十里，两山中过云。采芝随鹿去，拾果与猿分。酒熟青田核，羹香碧涧芹。非君播诗句，那得世人闻。
次韵题大雷山桃源汪氏桃隐·其一
作者：张翥
朝代：元

幽甚南雷路，尝闻故老传。墟通卖鱼碶，潮入种蚶田。棂子浑成树，桃花不计年。山中多佛寺，灯火肃芊芊。
次韵题大雷山桃源汪氏桃隐·其二
作者：张翥
朝代：元

南北二十里，两山中过云。采芝随鹿去，拾果与猿分。酒熟青田核，羹香碧涧芹。非君播诗句，那得世人闻。
歙汪希仲罕代自雄新二州还都话其风土为赋
作者：张翥
朝代：元

越鸟巢南涨海东，地兼夷夏气惟雄。洞深屋垒层厓上，泷险船行乱石中。春树湿云生桂蠹，瘴茅经雨落沙虫。宦游最数蛮荒恶，羡子归来面更红。
正一冲和宫杨弘道以虞学士诗求和
作者：张翥
朝代：元

玄都桃是旧时花，曾驻春游送客车。翰墨尚看延阁老，松萝长护羽人家。丹砂鍊得仙翁术，白绢封来谏议茶。文采风流徒想见，九霄无佩乞飞霞。往事真成过眼花，前王俱此走降车。鹤归华表千年郭，燕入乌衣百姓家。雨坏苑墙生野荠，云残候馆老山茶。欲将吊古无穷意，高倚披云赋落霞。
正一冲和宫杨弘道以虞学士诗求和·其一
作者：张翥
朝代：元

玄都桃是旧时花，曾驻春游送客车。翰墨尚看延阁老，松萝长护羽人家。丹砂鍊得仙翁术，白绢封来谏议茶。文采风流徒想见，九霄无佩乞飞霞。
正一冲和宫杨弘道以虞学士诗求和·其二
作者：张翥
朝代：元

往事真成过眼花，前王俱此走降车。鹤归华表千年郭，燕入乌衣百姓家。雨坏苑墙生野荠，云残候馆老山茶。欲将吊古无穷意，高倚披云赋落霞。
正月九日夜雪甚寒
作者：张翥
朝代：元

雪后西山照眼青，早寒微霰又飘零。昨非未必今皆是，众醉何由我独醒。学篆每朝临《碧落》，存神长夜养《黄庭》。若为唤得瀛台侣，相与吹箫上杳冥。
殿试翥与读卷官
作者：张翥
朝代：元

老臣载笔侍金銮，自愧三叨读卷官。进士擢科从古盛，大臣考策得才难。芳年荏苒闻鶗鴂，花事从容到牡丹。明发禁扃当彻锁，文光高动五云端。
水墨达摩像班惟志笔
作者：张翥
朝代：元

佛法无多子，西山雪柱天。应寻葱岭去，方解少林禅。鞮屦露双脚，罽衣披半肩。虚空本无住，须借影中传。
水晶笔架
作者：张翥
朝代：元

三峰近列砚池头，光照文房烂不收。冰壑夜寒龙独卧，雪山春煖兔群游。彩毫倚阁功应就，银管依栖价未酬。别有珊瑚新琢样，策勋毕竟是谁优。
水调歌头
作者：张翥
朝代：元
体裁：词

三十九年我，老色上吟髭。生辰月宿南斗，政合退之诗。今岁两逢正月，准算恰成四十，岁暮日斜时。腊彘剐红玉，汤饼煮银丝。炷炉香，饮杯酒，赋篇词。萧然世味，前身恐是出家儿。天下谁非健者，我辈终为奇士，一醉不须辞。莫问黄杨厄，春在老梅枝。
水调歌头
作者：张翥
朝代：元

三十九年我，老色上吟髭。生辰月宿南斗，正合退之诗。今岁两逢正月，准算恰成四十，岁暮日斜时。腊彘剐红玉，汤饼煮银丝。炷炉香，饮杯酒，赋篇词。萧然世味，前身恐是出家儿。天下谁非健者，我辈终为奇士，一醉不须辞。莫问黄杨厄，春在老梅枝。
水调歌头·御河舟中
作者：张翥
朝代：元

中夜正无寐，何处橹声来。河声不堪强聒，更听雁声哀。月色依依偏照，霜气萧萧渐紧，何似解离怀。明发吾无策，惟有快衔杯。过重阳，都未见，菊花开。遥知数丛篱下，破蕊映书斋。三十六陂烟水，二十四桥风月，天遣几时回。传语闲鸥鹭，相望莫惊猜。
水调歌头己丑初度，是岁闰正月戏以自寿（
作者：张翥
朝代：元

头一首为乙丑初度原作己丑误）三十九年我，老色上吟髭。生辰月宿南斗，正合退之诗。今岁两逢正月，准算恰成四十，岁暮日斜时。腊彘剐红玉，汤饼煮银丝。炷炉香，饮杯酒，赋篇词。萧然世味，前身恐是出家儿。天下谁非健者，我辈终为奇士，一醉不须辞。莫问黄杨厄，春在老梅枝。
水调歌头御河舟中
作者：张翥
朝代：元

中夜正无寐，何处舻声来。河声不堪强聒，更听雁声哀。月色依依偏照，霜气萧萧渐紧，何似解离怀。明发吾无策，惟有快衔杯。过重阳，都未见，菊花开。遥知数丛篱下，破蕊映书斋。三十六陂烟水，二十四桥风月，天遣几时回。传语闲鸥鹭，相望莫惊猜。
水龙吟·傅渊道宅上赏紫牡丹
作者：张翥
朝代：元
体裁：词

紫云何处飞来，仙家别有藏春洞。刻缯纹绉，镂檀色腻，薰脐香重。谷雨初晴，榆烟新换，楝风微动。是花姑养就，韩仙染出，还分与，人间种。好与密笼绣幄，护玉环、三生妖梦。只愁今夜，绿丛月老，珠房露冻。便唤秋娘，重浇卯酒，缓歌低送。倩红鸾与约，韶华且住，作尊前供。
水龙吟·听房氏自然歌，求词为赋
作者：张翥
朝代：元
体裁：词

春风琼树香中，数声恰似流莺啭。歌尘飞下，落花起舞，骊珠脱串。豆蔻珠帘，牡丹雪岭，小桃人面。是自然绝艺，天然书谱，霓裳序，六么遍。独占二分月色，向尊前、几番曾见。赏音如此，不辞醉墨，为题纨扇。浪雨闲云，剩香残黛，莫论恩怨。看秾华又老，情缘未断，寄楼中燕。
水龙吟·听房氏自然歌，求词为赋
作者：张翥
朝代：元

春风琼树香中，数声恰似流莺啭。歌尘飞下，落花起舞，骊珠脱串。豆蔻珠帘，牡丹雪岭，小桃人面。是自然绝艺，天然书谱，霓裳序，六幺遍。独占二分月色，向尊前、几番曾见。赏音如此，不辞醉墨，为题纨扇。浪雨闲云，剩香残黛，莫论恩怨。看秾华又老，情缘未断，寄楼中燕。
水龙吟·广陵送客，次郑兰玉赋蓼花韵
作者：张翥
朝代：元

芙蓉老去妆残，露华滴尽珠盘泪。水天潇洒，秋容冷淡，凭谁点缀。瘦苇黄边，疏萍白外，满汀烟穟。把余妍分与，西风染就，犹堪爱，红芳媚。几度临流送远，向花前、偏惊客意。船窗雨后，数枝低人，香零粉碎。不见当年，秦淮花月，竹西歌吹。但此时此处，丛丛满眼，伴离人醉。
水龙吟·广陵送客，次郑兰玉赋蓼花韵
作者：张翥
朝代：元
体裁：词

芙蓉老去妆残，露华滴尽珠盘泪。水天潇洒，秋容冷淡，凭谁点缀。瘦苇黄边，疏蘋白外，满汀烟穟。把馀妍分与，西风染就，犹堪爱，红芳媚。几度临流送远，向花前、偏惊客意。船窗雨后，数枝低入，香零粉碎。不见当年，秦淮花月，竹西歌吹。但此时此处，丛丛满眼，伴离人醉。
水龙吟·次韵王本中赋楼子芍药
作者：张翥
朝代：元
体裁：词

宝楼十二玲珑，仙家只在云间住。金槃舞罢，罗裙襞皱，乘风欲去。画槛移香，彩鸾衔信，几番延伫。看钗头叠萼，天然富贵，妆台近，有人妒。勾引广陵遗恨，倩流莺、为花低诉。年年长是，芳菲时候，满城烟絮。春色三分，落红千片，总成尘土。向月明空羡，双双睡蝶，宿花房露。
水龙吟·赋情云
作者：张翥
朝代：元
体裁：词

无心却恁多情，闲愁长向眉尖聚。牢龙不定，为谁留恋，为谁归去。半饷花阴，霎儿月暝，几番日暮。被东风搅散，离愁惹断，又还趁，歌声驻。只恐佩环卧冷，好重将、绣帷调护。何人得似，晓妆鬟髻，春娇态度。缥缈樽前，朦胧眼底，非烟非雾。把柔情一缕，都随好梦，作阳台雨。
水龙吟·郑兰玉赋蜡梅，工甚，予拾其遗意补之
作者：张翥
朝代：元
体裁：词

玉人栀貌堪怜，晓妆一洗铅华尽。此花应是，菊分颜色，梅分风韵。萼点驼酥，口攒金磬，心凝檀粉。甚女贞染就，仙衣绝胜，蜂儿重，鹅儿嫩。说与玉龙莫品，怕宫波、一般流恨。故人堪寄，折枝代取，江南春信。沉水全熏，檗丝密缀，额黄深晕。乍燕姬未识，是花是蜡，笑偎人问。
水龙吟傅渊道宅上赏紫牡丹
作者：张翥
朝代：元

紫云何处飞来，仙家别有藏春洞。刻缯纹皱，镂檀色腻，薰脐香重。谷雨初晴，榆烟新换，楝风微动。是花姑养就，韩仙染出，还分与，人间种。好与密笼绣幄，护玉环、三生妖梦。只愁今夜，绿丛月老，珠房露冻。便唤秋娘，重浇卯酒，缓歌低送。倩红鸾与约，韵华且住，作尊前供。
水龙吟听房氏自然歌，求词为赋
作者：张翥
朝代：元

春风琼树香中，数声恰似流莺啭。歌尘飞下，落花起舞，骊珠脱串。豆蔻珠帘，牡丹雪岭，小桃人面。是自然绝艺，天然书谱，霓裳序，六幺遍。独占二分月色，向尊前、几番曾见。赏音如此，不辞醉墨，为题纨扇。浪雨闲云，积香残黛，莫论恩怨。看浓华又老，情缘未断，寄楼中燕。
水龙吟广陵送客，次郑兰玉赋蓼花韵
作者：张翥
朝代：元

芙蓉老去妆残，露华滴尽珠盘泪。水天潇洒，秋容冷淡，凭谁点缀。瘦苇黄边，疏萍白外，满汀烟＊。把余妍分与，西风染就，犹堪爱，红芳媚。几度临流送远，向花前、偏惊客意。船窗雨后，数枝低人，香零粉碎。不见当年，秦淮花月，竹西歌吹。但此时此处，丛丛满眼，伴离人醉。
水龙吟次韵王本中赋楼子芍药
作者：张翥
朝代：元

宝楼十二玲珑，仙家只在云间住。金盘舞罢，罗裙襞皱，乘风欲去。画槛移春，彩鸾衔信，几番延伫。看钗莛叠萼，天然富贵，妆台近，有人妒。句引广陵遗恨，倩流莺、为花低诉。年年长是，芳菲时候，满城烟絮。春色三分，落红千片，总成尘土。向月明空羡，双双睡蝶，宿花房露。
水龙吟西池败荷
作者：张翥
朝代：元
体裁：词

水宫仙子归来，为谁独立西风背。凌波梦断，可怜零落，一奁环佩。雨叶敲寒，露房倒影，秋声惊碎。问西亭翠被，将愁何处，空留得，余香在。最爱双飞白鹭，镇相依、蓼边萍外。舞衫歌扇，有人绣出，水情云态。西子湖边，越娘舟上，忆曾同采。甚人今未老，花应依旧，约明年再。
水龙吟赋情云
作者：张翥
朝代：元

无心却恁多情，闲愁长向眉尖聚。牢龙不定，为谁留恋，为谁归去。半饷花阴，霎儿月暝，几番日暮。被东风搅散，离愁惹断，又还趁，歌声驻。只恐佩环卧冷，好重将、绣帷调护。何人得似，晓妆鬟髻，春娇态度。缥缈尊前，朦胧眼底，非烟非雾。把柔情一缕，都随好梦，作阳台雨。
水龙吟郑兰玉赋蜡梅，工甚，予拾其遗意补
作者：张翥
朝代：元

玉人栀貌堪怜，晓妆一洗铅华尽。此花应是，菊分颜色，梅分风韵。萼点驼酥，口攒金磬，心凝檀粉。甚女贞染就，仙女绝胜，蜂儿童，鹅儿嫩。说与玉龙莫品，怕宫波、一般流浪。故人堪寄，折枝代取，江南春信。沉水全熏，檗丝密缀，额黄深晕。乍燕姬未识，是花是蜡，笑偎人问。
江兖州叔志去思碑
作者：张翥
朝代：元

使君有道是民师，惠政长留去后思。秀麦不专称汉史，甘棠直欲继周诗。驯桑有雉童俱化，攫肉无乌吏绝欺。东鲁自今应纸贵，一时争打兖州碑。
江城子
作者：张翥
朝代：元
体裁：词

阖闾城外绿杨枝。一丝丝。比吟髭。比似吟髭，不似少年时。雅欲同携尊酒去，青翰舫，缕金卮。故人相见减风姿。淡胭脂。比红儿。比似红儿，扶醉索新诗。明日片帆江水远，人去也，又相思。
江城子·惜花
作者：张翥
朝代：元

牡丹芍药冠池台。缕金杯。锦云堆。最恨颠风，横雨故相催。国色天香虚过了，红片片，卧苍苔。绿阴篱落暗香来。野酴醾，刺玫瑰。照眼遗芳，烂漫趁晴开。纵使专春春有几，花到此，已堪哀。
江城子·惜花
作者：张翥
朝代：元
体裁：词

牡丹芍药冠池台。缕金杯。锦云堆。最恨颠风，横雨故相催。国色天香虚过了，红片片，卧苍苔。绿阴篱落暗香来。野酴醾，刺玫瑰。照眼遗芳，烂漫趁晴开。纵使留春春有几，花到此，已堪哀。
江城子·枕顶
作者：张翥
朝代：元

合欢花样满池娇。用心描。数针挑。面面芙蕖，闲叶映兰苕。刺到鸳鸯双比翼，应想像，为魂销。巧盘金缕缀倡条。隐红绡。翠妖饶。白玉函边，几度坠鸾翘。汗粉啼红容易涴，须爱惜，可怜宵。
江城梅花引九日杏梅同开，汪国才折以请赋
作者：张翥
朝代：元
体裁：词

玉儿睡起帕蒙头。更娇柔。见郎羞。缟袂仙人，一笑艳明眸。粉瘦红憨春梦断，画阑畔，对西风，忆旧游。忆君恨君思悠悠。怕凄凉，不耐秋。艳绝韵绝香更绝，特地风流。宜与云鬟双插倚妆楼。月又渐低霜渐冷，花似雪，满苍苔，总是愁。
江山览胜楼
作者：张翥
朝代：元

白云东南相荡浮，中有隐者之飞楼。千峰影落华盖晚，一水寒通彭蠡秋。鲛人机杼或闻响，山鬼窟宅疑藏幽。为问仙家借黄鹄，我欲题诗来上头。
江神子吴门席上，罗生求赋
作者：张翥
朝代：元

阖闾城外绿杨枝。一丝丝。比吟髭。比似吟髭，不似少年时。积欲同携尊酒去，青翰舫，缕金卮。故人相见减风姿。淡胭脂。比红儿。比似红儿，扶醉索新诗。明日片帆江水远，人去也，又相思。
江神子惜花
作者：张翥
朝代：元

牡丹芍药冠池台。缕金杯。锦云堆。最恨颠风，横雨故相催。国色天香虚过了，红片片，卧苍苔。绿阴篱落暗香来。野酴＊，刺玫瑰。照眼遗芳，烂漫趁晴开。纵使专春春有几，花到此，已堪哀。
江神子枕顶
作者：张翥
朝代：元

合欢花样满池娇。用心描。数针挑。面面芙蕖，闲叶映兰苕。刺到鸳鸯双比翼，应想像，为魂销。巧盘金缕缀倡条。隐红绡。翠妖饶。白玉函边，几度坠鸾翘。汗粉啼红容易＊，须爱惜，可怜宵。
汶上早行图上清张道士写
作者：张翥
朝代：元

绛节前驱海日生，川回已见汶阳城。数峰晓翠和烟湿，千树春红照地明。原隰使华来焕烂，河山风物入经营。凭君更写千岩月，与听鸾笙夜夜声。
沁园春
作者：张翥
朝代：元
体裁：词

何许登临，路绕芜城，冈连楚皋。爱流云低响，歌催琼树，微波照影，人艳仙桃。松院移尊，柳桥携袖，随处兰舟且暂捎。秋无际，望空江雁远，落木天高。不妨左手持螯。更右把、金尊送浊醪。叹鸡台草暗，凄然兴废，龙山烟冷，老矣英豪。白发宁饶，黄花任插，要裹西风破帽牢。刘郎醉，把吴笺笑擘，试与题糕。
沁园春
作者：张翥
朝代：元

何许登临，路绕芜城，冈连楚皋。爱流云低响，歌催琼树，微波照影，人艳仙桃。松院移尊，柳桥携袖，随处兰舟且暂捎。秋无际，望空江雁远，落木天高。不妨左手持螯。更右把、金尊送浊醪。叹鸡台草暗，凄然兴废，龙山烟冷，老矣英豪。白发宁饶，黄花任插，要里西风破帽牢。刘郎醉，把吴笺笑擘，试与题糕。
沁园春
作者：张翥
朝代：元
体裁：词

天上玉堂，海外瀛洲，山中蜕岩。甚六十四岁，出时持节，八千馀里，来驻征骖。香火缘深，功名意薄，梦觉仙家雪满簪。桐花社，喜酒边莺燕，诗外云岚。锦堂容我清酣。拥画烛、金钩手屡探。怪朗吟御史，笑回红粉，送归司马，泪湿青衫。蜀魄春多，塞鸿秋远，无限离情老不堪。空留意，在水光山色，江北江南。
沁园春
作者：张翥
朝代：元
体裁：词

客汝知乎，载酒轻舟，看花小车。胜炎州出使，瘴浮征旆，禁门待漏，霜满朝靴。岁去堂堂，老来冉冉，瓶雀飞时手怎遮。平生事，叹山林迹远，霄汉程赊。从渠梦蝶疑蛇。得放懒、还须自在些。甚天荒地老，铜台歌舞，水流云散，金谷豪奢。客问先生，归宜早计，醉后之言可信耶。鸥盟在，任渔蓑江上，雨细风斜。
沁园春·次韵李元之听董氏双弦
作者：张翥
朝代：元

谁唤娇娆，斜插双弦，华筵乍开。爱玉纤轻轧，半笼翠袖，歌喉缓引，暗点鸳鞋。胡部新声，乐工巧制，写出龙沙马上哀。哀何似，似离鸾惊起，白雀飞来。丁宁击节金钗。要细听、春风且慢催。正宫商分犯，拽归双调，伊州入破，攧遍三台。画扇香收，罗巾汗湿，愁是云兜醉后回。花闲客，任鸾绡缠髻，更尽余杯。
沁园春·次韵李元之听董氏双弦
作者：张翥
朝代：元
体裁：词

谁唤娇娆，斜插双弦，华筵乍开。爱玉纤轻轧，半笼翠袖，歌喉缓引，暗点鸳鞋。胡部新声，乐工巧制，写出龙沙马上哀。哀何似，似离鸾惊起，白雀飞来。丁宁击节金钗。要细听、春风且慢催。正宫商分犯，拽归双调，伊州入破，攧遍三台。画扇香收，罗巾汗湿，愁是云兜醉后回。花间客，任鸾绡缠髻，更尽馀杯。
沁园春广陵九日，与刘士斡成元璋泛舟邗沟
作者：张翥
朝代：元

何许登临，路绕芜城，冈连楚＊。爱流云低响，歌催琼树，微波照影，人艳仙桃。松院移尊，柳桥携袖，随处兰舟且暂捎。秋无际，望空江雁远，落木天高。不妨左手持螯。更右把、金尊送浊醪。叹鸡台草暗，凄然兴废，龙山烟冷，老矣英豪。白发宁饶，黄花任插，要里西风破帽牢。刘郎醉，把吴笺笑擘，试与题糕。
沁园春次韵李元之厅董氏双弦
作者：张翥
朝代：元

谁唤娇娆，斜插双弦，华筵乍开。爱玉纤轻轧，半笼翠袖，歌喉缓引，暗点鸳鞋。胡部新声，乐工巧制，写出龙沙马上哀。哀何似，似离鸾惊起，白雀飞来。丁宁击节金钗。要细听、春风且慢催。正宫商分犯，拽归双调，伊州入破，＊遍三台。画扇香收，罗巾汗湿，愁是云兜醉后回。花闲客，任鸾绡缠髻，更尽余杯。
沁园春泉南初度，伯时将北归，诸友宴次，
作者：张翥
朝代：元

天上玉堂，海外瀛洲，山中蜕岩。甚六十四岁，出持使节，八千余里，来驻征骖。香火缘深，功名意薄，梦觉仙家雪满簪。桐花社，喜酒边莺燕，诗外云岚。锦堂容我清酣。拥画烛、金钩手屡探。怪朗吟御史，笑回红粉，送归司马，泪湿青衫。蜀魄春多，塞鸿秋远，无限离情老不堪。空留意，在水光山色，江北江南。
沁园春读白太素天籁集，戏用韵效其体
作者：张翥
朝代：元

客汝知乎，载酒轻舟，看花小车。胜炎州出使，瘴浮征旆，禁门待漏，霜满朝靴。岁去堂堂，老来冉冉，瓶雀飞时手怎遮。平生事，叹山林迹远，霄汉程赊。从渠梦蝶疑蛇。得放懒、还须自在些。甚天荒地老，铜台歌舞，水流云在，金谷豪奢。客问先生，归宜早计，醉后之言可信耶。鸥盟在，任渔蓑江上，雨细风斜。
泊淮口
作者：张翥
朝代：元

滟滟潮初上，移舟出浦中。岸分清浊水，帆掉合离风。伧楚方言杂，徐扬地利通。何殊入乔口，怀古思无穷。
泊隆兴章江门
作者：张翥
朝代：元

把酒西风里，挂帆南斗傍。夕阳城角尽，人影水中长。问俗劳羁旅，干时儗俊良。平生槎上意，漂转益难忘。
泛舟青镇至姚师善庄夕回韩庄
作者：张翥
朝代：元

明月半溪水，归人中夜舟。树阴屯岸合，萤影入烟流。勋业生无取，田园老可谋。悠然发清咏，思绕白蘋洲。
洞仙歌·辛巳岁燕城初度
作者：张翥
朝代：元
体裁：词

功名利达，任纷纷奔竞。纵使得来也侥倖。老眼看多时，钟鼎山林，须信道、造物安排有命。人生行乐耳，对月临风，一咏一觞且乘兴。五十五年春，南北东西，自笑萍踪久无定。好学取、渊明赋归来，但种柳栽花，便成三径。
洞仙歌辛巳岁燕城初度
作者：张翥
朝代：元

功名利达，任纷纷奔竞。纵使得来也侥幸。老眼看多时，钟鼎山林，须信道、造物安排有命。人生行乐耳，对月临风，一咏一觞且乘兴。五十五年春，南北东西，自笑萍踪久无定。好学取、渊明赋归来，但种柳栽花，便成三径。
浣溪沙
作者：张翥
朝代：元

一点芳心两翠蛾。恼人离绪不胜多。尊前忍听渭城歌。花落鸟啼春去也，水长天远客愁何。此情何处托微波。
浣溪沙
作者：张翥
朝代：元
体裁：词

偶约尊前已目成。琵琶私语更分明。如今翻作断肠声。彩扇旧歌怜楚楚，青楼薄倖怨卿卿。海枯石烂古今情。
浣溪沙
作者：张翥
朝代：元

数载相看欲话难。酒边失口却成欢。空添别恨与眉端。流水有声传锦瑟，行云无梦赴青鸾。关河秋雨客窗寒。
浣溪沙
作者：张翥
朝代：元
体裁：词

珍重千金一诺同。小红楼上舞筵中。谁知别路太匆匆。愁杀二分无赖月，凭将万里有情风。为传消息宋家东。
浣溪沙临川别席
作者：张翥
朝代：元
体裁：词

昨夜花前送玉钟。绿鬟歌罢落梅风。不知离思为谁浓。醉语低回银烛背，梦云重叠绣帏中。只愁归路见芙蓉。
浣溪沙广陵席上赋别三首
作者：张翥
朝代：元

偶约尊前已目成。琵琶私语更分明。如今翻作断肠声。彩扇旧歌怜楚楚，青楼薄幸怨卿卿。海枯石烂古今情。
浪淘沙临川文昌楼望月
作者：张翥
朝代：元

醉胆望秋寒。星斗阑干。小窗人影月明间。客里不知归是梦，只在吴山。行路自来难。长铗休弹。黄尘到底＊儒冠。一片白鸥湖上水，闲了渔
浪淘沙令
作者：张翥
朝代：元

醉胆望秋寒。星斗阑干。小窗人影月明间。客里不知归是梦，只在吴山。行路自来难。长铗休弹。黄尘到底涴儒冠。一片白鸥湖上水，闲了渔竿。
浮云道院
作者：张翥
朝代：元

百年身世与云俱，日看纷纷变态殊。江雨欲来龙气黑，天风忽散鹤声孤。行藏与道同舒卷，富贵何心较有无。此意高人还尽解，数椽营在楚山隅。
浮山道中
作者：张翥
朝代：元

处处人烟有酒旗，楝花开后絮飞时。一溪春水浮黄颊，满树暄风叫画眉。入境渐闻人语好，看山不厌马行迟。江蓠绿遍汀洲外，拟折芳馨寄所思。
海楼为宛丘秋藏用题
作者：张翥
朝代：元

不著阑干百尺高，难容此客卧云涛。深连厚地三千轴，迥压神仙十五鳌。日影夜生浮画栋，珠光秋孕射霜袍。醉来白眼看馀子，未许元龙气独豪。
清平乐·先生醉也
作者：张翥
朝代：元
体裁：词

先生醉也。甚矣吾衰也。万物不如归去也。陶令真吾师也。篱边菊蕊初黄。为花准备携觞。只恐不如人意，风风雨雨重阳。
清平乐·寄山居道人约看杏花
作者：张翥
朝代：元
体裁：词

东风阵阵。第几番春信。騃李痴桃消息近。写取鸾笺试问。君家杨柳墙东。杏花初吐生红。好唤一床金雁，明朝来醉春风。